Napomena: Tekst koji slijedi objavljen je u "Vijestima" 28. novembra 2010. godine\nStrana "Vijesti" od 28. novembra 2010., Foto: Arhiva Vijesti\nDo zatvaranja tendera za Montenegro erlajnz (MA) nije isključeno da dobijemo još nekog potencijalnog ponuđača, pored tri kompanije koje su do sada prijavile učešće, očekuje sekretar Tenderske komisije, Ivan Petrović.\nIzraelske kompanije El Al i Arkia erlajnz i Etihad ervejz iz Abu Dabija otkupile su dokumentaciju za kupovinu dijela crnogorske aviokompanije.\nDo 15. decembra mogu dostavljati ponude za preuzimanje 30 odsto akcija i onaj ko pobijedi na tenderu, dobija šansu da za dvije godine preuzme većinsko vlasništvo nacionalog avioprevoznika.\n- S obzirom na stanje u avioindustriji u (post)kriznom periodu i da su tendersku dokumentaciju otkupile dvije velike aviokompanije El Al i Etihad, možemo reći da smo za sada zadovoljni odzivom – rekao je Petrović “Vijestima”.\nNa pitanje šta država dobija prodajom Montenegro erlajnza, Petrović odgovara da osim novca za 30 odsto akcija, važnije je što se očekuje kvalitetni strateški partner.\n- Uslovi predviđeni javnim pozivom i tenderskom dokumentacijom, koncipirani su tako da se kao potencijalni kupac može pojaviti samo neko ko zaista ima kapacitete da nastavi sa razvojem kompanije. Svaki od ponuđača dužan je da u ponudi dostavi i biznis plan, kao i investicioni plan, što će biti uzeto u obzir prilikom rangiranja ponuđača – naglasio je Petrović koji je samostalni savjetnik u Ministarstvu finansija.\nOn kaže da Vlada od potencijalnog partnera očekuje ulaganje u dalji razvoj kompanije i modernizaciju flote, održavanje postojećih i otvaranje linija za nove destinacije, novi kvalitet usluga…\nU aviokompaniji nijesu htjeli da razgovaraju o postupku privatizacije i jesu li zadovoljni odzivom kompanija na tenderu.\nNa zahtjev “Vijesti” da saopšte očekivanja kako će završiti ovu poslovnu godinu, portparol MA Nenad Marković je odgovorio: “Uskoro pripremamo još jednu konferenciju na kojoj će se rezimirati poslovanje u 2010, pa ćemo svim medijima istovremeno dati informaciju”. O podacima za posljednu finansijsku godinu nijesu dostavili podatak, nego se pozvali na konferenciju od 25. oktobra 2010, kada je samo saopšteno da je za 16 godina postojanja MA prevezeno skoro 4,5 miliona putnika i da njihovi avioni lete ka 16 destinacija.\nMontenegro erlajnz, prema podacima iz revizorskog izvještaja, prošlu godinu završio je gubitkom od 3,98 miliona eura. Posjeduje pet “fokera 100” i tri aviona tipa “embraer 195”.\nVlada Crne Gore posjeduje 99,88 odsto akcija MA, a ostatak od 0,12 odsto dijele Institut Igalo, Vektra Montenegro, Željezara, Onogošt i ostali akcionari.\nUprava nacionalnog i najvećeg izraelskog avioprevoznika El Al odavno se interesuje za preuzimanje crnogorske aviokompanije, a dogovarali su se i o saradnji o uvođenju čarter letova na relaciji Podgorica-Tel Aviv.\nTel Aviv je sjedište El Ala, odakle avioni te kompanije lete na oko 50 destinacija. Modernizovana kompanija posjeduje preko 40 aviona tipa “boing”, a osim putničkog, bave se i kargo prevozom. Dosad se pominjalo i partrnerstvo El Ala sa Evropskom bankom za obnovu i razvoju u projektu za Montenegro erlajnz, a interesovali su se i za kupovinu Aerodroma Crne Gore.\nIz druge po veličini izraelske kompanije saopšteno je da će Arkia uskoro dostaviti ponudu. Konkurentska Arkia u floti, prema podacima sa interneta, ima avione ATR, boinge 757 i 787, kao i “embraer E-195”. Njeni avioni lete prema 17 gradova u 13 različitih zemalja.\nFlotu Etihad ervejza čini 57 aviona vodećih svjetskih proizvođača „boinga“ i „erbasa“. Nacionalna kompanija Ujedinjenih Arapskih Emirata je prevezla 7,2 miliona putnika u ovoj godini, a od nastanka više od 26 miliona.\nPredsjednik Borda direktora Etihada je član vladarske porodice Abu Dabija, Šeik Hamed bin Zajed Al Nahjan.\nUčesnik na tenderu za dio državnih akcija Montenegro erlajnza mora imati iskustvo u vazdušnom saobraćaju od najmanje pet godina, posjedovati flotu od minimum deset aviona i dokaz da je u prošloj godini prevezao dva miliona putnika.\nĐurišić izostavljen iz Komisije za prodaju\nU Tenderskoj komisiji za privatizaciju Montenegro erlajnza nema predsjednika MA Zorana Đurišića, što čudi s obzirom na to da su oni koji bi trebalo najbolje da poznaju kompaniju dosad uvijek bili u komsijama za njihovu prodaju.\nPrema informacijama “Vijesti”, predsjednik Odbora direktora MA Zoran Đurišić je protiv prodaje nacionalnog avioprevoznika.\nNa pitanje zašto Đurišić nije u devetočlanoj Tenderskoj komisiji, koju predvodi potpredsjednik Vlade i ministar finansija Igor Lukšić, Ivan Petrović odgovara da “predstavnici kompanije aktivno učestvuju u procesu privatizacije”.\n- Komisija može po potrebi da pozove predstavnike kompanije (pa i direktora) da prisustvuju sjednicama ukoliko procjeni da je to od značaja u odnosu na pitanja koja se razmatraju – naglasio je sekretar Komisije.\n“Vijestima” iz aviokompanije nije odgovoreno kako je Đurišić zadovoljan interesovanjem na tenderu za djelimičnu privatizaciju MA, niti je saopšteno njegovo mišljenje zašto je izostavljen iz Komisije, odnosno da li je to urađeno jer lično ne podržava odluku Vlade o privatizaciji.\n- Kada se radi o pitanjima koja se tiču postupka privatizacije, odgovore treba da potražite isključivo kod Savjeta za privatizaciju. Od njih tražite objašnjenje zašto je predsjednik aviokompanije izuzet iz Tenderske komisije – odgovorio je portparol kompanije Nenad Marković.\nvremeplovMontenegro AirlinesIvan PetrovićTenderska komisijaMinistarstvo finansijaNenad MarkovićZoran Đurišić


I to ne bilo koja, već bivši igrač najljućeg rivala Real Madrida - Nikola Mirotić. Španski reprezentativac naših korena u ovom momentu pregovara sa španskim timom oko prelaska javlja katalonski "Sport". U Barseloni gaje veliki optimizam i veruju da će uspeti da obezbede kapitalno pojačanje za nastavak sezone.\nMirotić je slobodni agent, a prošle sezone je nosio dresove Nju Orealns Pelikansa i Milvoki Baksa. U NBA karijeri je prosečno beležio 12,3 poena, 5,4 skokova i 1,4 asistencije po meču. Ne treba ni naglašavati kakvo bi ovo pojačanje bilo za Barselonu jer bi u klub došao igrač koji je bio MVP španske lige, Kupa Kralja bio je u najboljem timu ACB lige u dva navrata. Ima zlato sa Španijom sa Evropskog prvenstva 2015. godine i bronzu sa Olimpijskih igara 2016. godine.


Odbojkaši Srbije će na Palama održati trening otvoren za navijače\nOdbojkaška reprezentacija Srbije održaće ove srede otvoreni trening za publiku na Palama, gde se pod vođstvom selektora Nikole Grbića pripremala za Svetsko prvenstvo u Bugarskoj i Italiji.\nGrbić je pozvao 19 igrača na pripreme na Palama koje obuhvataju četiri ciklusa po tri dana.\nPredsednik Odbojkaškog saveza Republike Srpske Milutin Popović rekao je da će reprezentacija Srbije održati otvoreni trening pred publikom na Palama, gde se već drugi put pripremaju za prvenstva.\nOtvoreni trening zakazan je za 17.30 časova u sportsko poslovnom centru "Peki".\nOdbojkaši Srbije na Pale su stigli u četvrtak, 9. avgusta, gde se spremaju za Svetsko prvenstvo, koje će biti održano u Bugarskoj i Italiji od 9. do 30. septembra.\nIzabranici Nikole Grbića igraće u Bariju u grupi C sa SAD, Rusijom, Australijom, Kamerunom i Tunisom, a četiri najuspšenije reprezentacije proći će u drugu fazu takmičenja.


Povratnik u srpski fudbal, u osvrtu na utakmicu protiv Čukaričkog u Superligi, ističe da su crno-beli zaslužili i ubedljiviji trijumf i posebno je istakao partije Ognjena Ožegovića i veterana Saše Ilića.\n- Bilo je bitno da se vratimo na pobednički kolosek i revanširamo Čukaričkom pred revanš u Kupu. Mogli smo da postignemo još nekoliko golova, primili smo jedan koji nas je uznemirio, ali na sreću trgli smo se i zasluženo pobedili. Hvala Ožegoviću na odlićnoj asistenciji, počeo je da me sluša. Svaka čast Saši, ponovo je pokazao koliko nam je bitan - naglasio je Tošić.\nUŽIVO, SRBIJA - GRUZIJA Brutalno poluvreme Jaramaza u vođstvu "orlova", Kokoškov dobio novog LIDERA


Vučić iz Brisela: Brine me situacija na KiM, znamo šta će Priština sutra tražiti na sastanku - Telegraf.rs\nPredsednik Srbije Aleksandar Vučić poručio je iz Brisela, uoči sutrašnjeg nastavka dijaloga, da nikad nije bio pristalica zamrznutog konflikta, ali da očekuje da predstavnici Prištine nastave svoj šou, primećujući da njih suštinski ne zanima dijalog, već pre svega lokalni izbori koje najavljuju na KiM za oktobar.\n- Ljudi u Srbiji očekuju da naš odgovor bude "ne" po svakom pitanju i da čekamo da se u budućnosti nešto desi što će sve promeniti, a to se neće desiti. Zato nikad nisam bio pristalica zamrznutog konflikta. S druge strane postoje hiljadu i hiljade laži da ćemo mi da uradimo nešto protiv našeg interesa, a to rade oni koji su razorili naše instrese. Ja mogu da kažem šta će unapred da se desi. Svi najavljuju raspisivanje njihovih izbora za oktobar, njih jedino zanima pobeda na tim njihovim izborima i ponašaće se kao da dijalog nije ni postojao. Tražiće da to budu razgovori, kako oni kažu dve ravnopravne strane, kao da smo različite države, što je nemoguće - izjavio je Vučić.\nKaže da ga brine sudbina Visokih Dečana i bezbednosna situacija na KiM, ali da Beograd neće pokleknuti pred pretnjama i ultimatumima, kao i da će sačuvati mir i bezbednost.\nRekao je da je Priština tražila da se sutra pregovara o pitanju nestalih lica, što je Beograd prihvatio.\n- Mi smo Prištini uputili zahteve za istraživanje 10 lokacija masovnih grobnica, oni su pristali na jednu. U toj jednoj pronađena su tela ubijenih članova srpske porodice. Pre više godina smo ustanovili da je negde oko 3.000 nestalih lica, u međuvremenu smo pronašli 1.633 osoba. To je civilizacijsko pitanje prema žrtvama i porodicama - poručio je.\nPovodom priča da bi izbori u Srbiji možda mogli biti održani i krajem ove godine, rekao je da Srpsku naprednu stranku najpre očekuju promene unutar stranke u periodu između 22. i 24. oktobra.\n- Očekujem da će se tada doneti odluka o održavanju izbora gde će ljudi imati priliku da izjasne svoje mišljenje. Ja sam ruke pružao svojim protivnicima uvek, tako to rade časni ljudi - rekao je predsednik i dodao da je važno da ljudi znaju ko im vodi državu.\nO tome ko će biti novi kandidat, rekao je da će takođe biti odlučeno na stranačkoj skupštini.\nSutra sastanci sa evropskim zvaničnicima, ali i Kurtijem


[ Pregleda: 2197 | Odgovora: 14 ]\nBrisanje AVI i MP3 fajlova sa Desktopa ili zabrana kreiranja???23.07.2008. u 13:23 - pre 1761 dana i 5h\nRe: Brisanje AVI i MP3 fajlova sa Desktopa ili zabrana kreiranja???23.07.2008. u 17:06 - pre 1761 dana i 1h\nRe: Brisanje AVI i MP3 fajlova sa Desktopa ili zabrana kreiranja???23.07.2008. u 21:25 - pre 1760 dana i 21h\nBurgosNemanja BorićBeogradČlan broj: 12484Poruke: 1501217.169.209.*ICQ: 290190857Profil\nRe: Brisanje AVI i MP3 fajlova sa Desktopa ili zabrana kreiranja???23.07.2008. u 23:10 - pre 1760 dana i 19h\nRe: Brisanje AVI i MP3 fajlova sa Desktopa ili zabrana kreiranja???24.07.2008. u 11:59 - pre 1760 dana i 6h\nRe: Brisanje AVI i MP3 fajlova sa Desktopa ili zabrana kreiranja???24.07.2008. u 12:07 - pre 1760 dana i 6h\nRe: Brisanje AVI i MP3 fajlova sa Desktopa ili zabrana kreiranja???28.07.2008. u 09:16 - pre 1756 dana i 9h\nRe: Brisanje AVI i MP3 fajlova sa Desktopa ili zabrana kreiranja???28.07.2008. u 10:51 - pre 1756 dana i 8h\nRe: Brisanje AVI i MP3 fajlova sa Desktopa ili zabrana kreiranja???29.07.2008. u 09:54 - pre 1755 dana i 8h\nRe: Brisanje AVI i MP3 fajlova sa Desktopa ili zabrana kreiranja???06.08.2008. u 11:27 - pre 1747 dana i 7h\nRe: Brisanje AVI i MP3 fajlova sa Desktopa ili zabrana kreiranja???06.08.2008. u 23:12 - pre 1746 dana i 19h\nRe: Brisanje AVI i MP3 fajlova sa Desktopa ili zabrana kreiranja???14.08.2008. u 08:04 - pre 1739 dana i 10h\nRe: Brisanje AVI i MP3 fajlova sa Desktopa ili zabrana kreiranja???14.08.2008. u 11:39 - pre 1739 dana i 7h\nRe: Brisanje AVI i MP3 fajlova sa Desktopa ili zabrana kreiranja???15.08.2008. u 19:32 - pre 1737 dana i 23h\nRe: Brisanje AVI i MP3 fajlova sa Desktopa ili zabrana kreiranja???18.08.2008. u 08:10 - pre 1735 dana i 10h\nRegistrovani: 53 ( szurfer, dzura, del-boy, batinić, dr1lucic, Slave82, srdjee, ventura, X Files, A.M., kana, ZAS011, sasa kragujevac, oksanatalijan, tina1, agora11, Paunic91, Trick Fix, timmy, pajper1, negyxo, calexx, fole13, sofi1976, Siniša Petrović, bachi, Jordan Čebron, varginjo, Ivan_988, smihajlovic, AMbx, Zoran Petrović, Misha V, ronovar, nix.rs, Miroslav Jeftić, Drakensanger, Nebojsa Milanovic, angelss, BorislavKI, midji84, vilil1, jedy023, delija_sever031, mima333, MimiKimi, član, klimi, MILANAN, Pali zari, pizzonia83, selasije, cyofee )


Još traje borba sa vatrenom stihijom u Portugalu - Naslovi.net vesti\nFoto: AP Photo/Armando Franca Konačan broj žrtva strahovitog požara u Portugalu još nije poznat, a prema poslednjim podacima poginulo je najmanje 62 ljudi. Najveći broj ljudi je izgoreo u pokušaju da ode iz ugorženog područja u... »\nOko 600 vatrogasaca i 160 vatrogasnih vozila od juče popodne pokušavaju da stave pod kontrolu vatrenu stihiju koja se raširila na nekoliko frontova. Gotovo 24 časa nakon nesreće vatra još gori na šumovitim obroncima centralne... »\nNajmanje 62 osobe nastradale u požaru u Portugalu\nLISABON - Najmanje 62 osobe su nastradale u šumskom požaru koji je izbio u centralnom delu Portugala, u Pedrogau Grandeu, saopštili su danas zvaničnici.\nNajveći broj ljudi je izgoreo u pokušaju da ode iz ugroženog područja u kolima, a u zemlji je proglašena trodnevna nacionalna žalost, preneo je AP. Oko 600 vatrogasaca i 160 vatrogasnih vozila od juče popodne pokušavaju da stave... »


Dodik: Tražiću razumevanje Vučića za situaciju u kojoj se RS našla\n13. februar/veljača, 2020.\nPredsednik Srbije Aleksandar Vučić i član Predsedništva Bosne i Hercegovine Milorad Dodik, Beograd, 19. mart 2019.\nSrpski član Predsedništva Bosne i Hercegovine (BiH) Milorad Dodik izjavio je da će u subotu od predsednika Srbije Aleksandra Vučića, prilikom susreta u Beogradu, tražiti "razumevanje" za situaciju u kojoj se nalazi Republika Srpska (RS), navodeći da Ustavni sud BiH urušava status RS.\nVučić je prethodno najavio da će se u subotu, 15. februara u Beogradu sastati sa, kako je rekao u intervjuu Sputnjiku, "svim Srbima iz regiona, Srbima iz Crne Gore, Srbima iz Republike Srpske i svim drugim Srbima, sa srpskim NVO iz Crne Gore".\n"RS može da izabere da bude ugušena za nekoliko godina odlukama Ustavnog suda koji stalno donosi odluke protivne njenim interesima ili da krene putem svoje nezavisnosti i samostalnosti", rekao je Dodik za Radio televiziju Srbiju, navodeći da se poslednjom odlukom Ustavnog suda namerava oduzeti 94.000 hektara zemljišta u vlasništvu RS.\nPredstavnici RS obustavljaju rad u odlučivanju u institucijama BiH\nOn je najavio da će Skupština RS u ponedeljak, 17. februara 2020., doneti zaključke da traži od predstavnika RS u zajedničkim institucijama da ne odlučuju o bilo čemu dok se "ovo ne stavi na dnevni red i ne reši ovo pitanje".\nPrema njegovim rečima, ako se to ne desi u nekom narednom periodu, kao što su mesec, dva, napraviće se drugi korak pa će Skupština RS doneti set zakona, kojima će joj se vratiti njene nadležnosti, kakve joj pripadaju Dejtonskim sporazumom.\n"Povući ćemo saglasnost o formiranju Oružanih snaga Bosne i Hercegovine i doneti Zakon o Vojsci RS", rekao je Dodik.\nOn je kazao da će Vučiću reći i "da su Srbi napadnuti svuda gde žive: Crna Gora, Kosovo, Hrvatska", navodeći i da Vučić i sam to zna.\nPet stvari o tajnoj policiji Crne Gore\nManji protest u Beogradu zbog najave uvođenja COVID propusnica\nSaslušan bivši direktor tajne policije Crne Gore


'Zvezdi želim da izgubi više bodova'\nIzvor: B92, 19.Maj.2021, 18:34\n"Zvezdi želim da izgubi više bodova"\nTrener Metalca Žarko Lazetić zadovoljan je sezonom u Superligi Srbije, bez obzira što je njegov tim u poslednjem kolu izgubio rezultatom 5:1 od Crvene zvezde.\nEkipa iz Gornjeg Milanovca će završiti u gornjoj polovini tabele (trenutno je 9.) sa 52 osvojena boda i gol razlikom 48:53.\n"Analiziraćemo celu sezonu sigurno, ovo je jedna od najboljih sezona Metalca. Teško je igrati protiv Zvezde, posebno nakon što primite dva gola posle prva dva šuta i sve >> Pročitaj celu vest na sajtu B92 << to u pet minuta. U drugom poluvremenu smo ličili na ono što bi trebalo da budemo. Naravno, teško je igrati protiv ovakvog tima Zvezde", kazao je Lazetić za TV "ArenaSport" posle meča.\nPotom je izrazio želju za Zvezdu u sledećoj sezoni.\n"Želim im da više gube bodove, da imamo konkurenciju u šampionatu i da bude zanimljivo. Da oni budu nešto lošiji, ili da mi drugi budemo nešto bolji... Kakav je Metalac klub, mi smo na neki način šamponi i čestitam svojim igračima od srca. Osvojili smo broj bodova koji je iznad svih očekivanja", završio je Lazetić.


Rusija: Amerikanci će osramoćeni otići iz Avganistana - Sputnjik Srbija\nRusija: Amerikanci će osramoćeni otići iz Avganistana\n13:19 07.02.2019 Preuzmite kraći link\nAmerikanci mogu produžiti boravak svojih snaga u Avganistanu na nekoliko godina, a nakon toga će ipak morati da odu, sa sramotom, izjavio je za Sputnjik direktor drugog departmana za Aziju Ministarstva inostranih poslova Rusije Zamir Kabulov.\nJoš je rano da bi se govorilo da li su se SAD i talibani dogovorili o vremenu povlačenja snaga iz Avganistana. Proces se nastavlja, postoje poteškoće, navodi Kabulov.\n„Siguran sam da će Amerikanci produžiti na nekoliko godina svoj boravak u Avganistanu, ali da će nakon toga morati da odu, ali tada osramoćeni“, rekao je Kabulov.\nOn je saopštio da Moskva nije prekidala kontakte sa talibanima i namerava da ih nastavi sa rukovodstvom političke kancelarije u Dohi, na čijem čelu se nalazi Abdul Gani Bardar.\nPo njegovim rečima, ne mogu se postići uspesi u rešavanju situacije u Avgansitanu, ako se vode pregovori samo sa jednom stranom — na primer sa zvaničnim Kabulom.\n„Ne može se postići mir uz razgovor samo sa jednom stranom. Amerikanci razgovaraju, i mi ćemo“, naglasio je specijalni izaslanik predsednika Rusije.


Општина Пале | Bilten poslovne saradnje\nАКТУЕЛНО, НОВО, ОГЛАСИ\nEvropska mreža preduzetništva, kao instrument podrške preduzećima, pokrenuta je još 1987. godine na inicijativu Evropske komisije u cilju podsticanja razvoja preduzeća. Evropska mreža je rasprostranjena u 60 zemalja širom svijeta i na taj način omogućava malim i srednjim preduzećima da ostvare poslovnu saradnju sa inostranim partnerima.\nČlanovi Evropske mreže preduzetništva Republike Srpske su, osim Republičke agencije za razvoj malih i srednjih preduzeća kao koordinatora, Privredna komora Republike Srpske, Univerzitet u Banjoj Luci, Univerzitet u Istočnom Sarajevu i Inovacioni centar Banja Luka.\nPosmatrači aktivnosti EUNORS-a su Ministarstvo industrije, energetike i rudarstva, Ministarstvo finansija i Ministarstvo za ekonomske odnose i regionalnu saradnju. Glavni cilj funkcionisanja EEN je podrška\npreduzećima i preduzetnicima, tako da su oni najvažniji korisnici ovog mehanizma podrške ali i naučne i razvojne institucije, klasteri, inkubatori, vladine institucije, finansijske organizacije i dr. Dakle, EEN predstavlja sistematičan mehanizam podrške preduzećima, ali i institucijama iz različitih oblasti.\nPonuda i potražnja poslovne i tehnološke saradnje\nKompanija iz Austrije traži proizvođača torbi\nKompanija iz Austrije koja se bavi dizajnom i prodajom, jedinstvenih i ručno rađenih torbi od indrustrijskog PVC-a i ostataka cerade traži proizvođača iz Evrope. Kompanija traži proizvođača sa iskustvom u proizvodnji torbi i modnih detalja sposobnog da proizvode visokokvalitetne torbe na osnovu ugovora o proizvodnji. Od partnera se očekuje da proizvodi manje serije na početku, od 20 do 50 komada, s tim što će se vremenom broj povećavati.\nKompanija iz Poljske nudi distributerske usluge\nPoljska kompanija specijalizovana za prodaju i distribuciju industrijskih proizvoda traži proizvođača iz Evrope kako bi prodavali njihove proizvode na poljskom tržištu. Kompanija je zainteresovana za dugoročnu saradnju u formi govora o distribuciji. Poljska kompanija ima iskustvo u prodaji na evropskom i poljskom tržištu. Zainteresovani su za sljedeće proizvode: IT oprema, kućni aparati, elektronika, sportska oprema, auto oprema. Kompanija posjeduje posebnu opremu i skladište za čuvanje opreme. Od partnera se očekuje da ima certifikovane proizvode i da se bavi veleprodajom\nNjemačka kompanija traži proizvođača artikala za kuhanje, pečenje i domaćinstvo\nKompanija iz Njemačke koja prodaje vlastite proizvode preko interneta zainteresovana je za ugovor o proizvodnji sa evropskim kompanijama koje se bave proizvodnjom malih artikala za kuhanje, pečenje i domaćinstvo. Kompanija se bavi prodajom širom Evrope. Proizvodi za koje su oni zainteresovani uglavnom su: daske za sječenje, kuhinjske krpe, noževi, pepeljare, kišobrani, itd. Kompanija je zainteresovana za dugoročne ugovore o saradnji, plan je da početne narudžbe budu između 500 i 1000 jedinica po artiklu, dok bi se kasnije narudžbe povećavale. Od partnera se očekuje da ima iskustvo u proizvodnji ovakvih artikala, te da proizvodi budu kvalitetni.\nKompanija iz Gruzije nudi usluge distribucije za farmaceutske kompanije\nDistributerska kompanija iz Gruzije nudi svoje usluge farmaceutskim kompanijama za distribuciju njihovih roizvoda na gruzijskom tržištu. U kratkom periodu postojanja, oko 5 godina, kompanija je izgradila veliku mrežu klijenata. Od partnera se očekuje da ima iskustvo u proizvodnji farmaceutskih proizvoda, te da je zainteresovan za isporuku na tržište Gruzije.\nSlovenačka kompanija traži dobavljače sastojaka za čaj\nSlovenačka kompanija specijalizovana za proizvodnju čaja i kafe traži dobavljače kvalitetnih sastojaka za čaj, kako bi proizveli vlastite proizvode. Zainteresovani su za ugovor o proizvodnji. Slovenačka kompanija postoji od 2004. godine i ima sjedište u Kopru.\nJedna od glavnih aktivnosti jeste razvoj i proizvodnja jedinstvenih i ručno rađenih mješavina čaja koje nude svojim klijentima. Zainteresovani su za sastojke od bergamota, roibosa, vanile, cimeta, nane, đumbira, kurkume. Od potencijalnog partnera se očekuje da dostavlja kvalitetne sastojke, te da posjeduje neophodne certifikate ( IFS certifikat, BRC certifikat)\nSlovenačka kompanija traži dobavljače opreme za policiju, obezbjeđenje i vojsku\nSlovenačka kompanija traži proizvođača inovativnih proizvoda kao što su odjeća, ruksaci, naočale i ostali proizvodi za obezbjeđenje, policiju, vojsku. Kompanija ima razvijenu distributersku i maloprodajnu mrežu u Sloveniji i veoma brzo se širi. Kompanija nudi usluge distribucije i maloprodaje putem svoje internet trgovine. Od potencijalnog partnera se očekuje da obezbijedi tehničku specifikaciju za svoje proizvode.\nBugarska kompanija u oblasti elektroopreme nudi usluge distributera\nKompanija iz Bugarske koja je aktivna u polju distribucije, uvoza i prodaje elektromaterijala i svjetiljki traži partnere. Kompanija je član građevinske komore u Bugarskoj. Glavne prednosti kompanije su što ima vlastiti prevoz, široku ponudu proizvoda kao i iskustvo međunarodne saradnje. Od potencijalnog partnera se očekuje da dostavi kvalitetne proizvode.\nPoljska kompanija koja posluje u oblasti organske hrane traži dobavljače\nNovoosnovana kompanija iz Poljske koja se bavi prodajom i distribucijom organske hrane traži partnere, proizvođače specifičnih organskih i prirodnih proizvoda, koje će distribuirati na poljskom tržištu. Kompanija snadbjeva škole, vrtiće bolnice, itd.\nPotencijalni partner mora imati certifikat za organsku proizvodnju, a takođe od njega se očekuje se da proizvodi kvalitetne i pouzdane proizvode.\nDanska kompanija traži proizvođača dekorativnih drvenih figurica\nDanska kompanija izdala je kolekciju figurica u obliku životinja od hrastovine, te traže proizvođača s iskustvom u proizvodnji sličnih visokokvalitetnih proizvoda. Danska kompanija ima veliko iskustvo u kreativnoj industriji. Kolekcija figurica ima ukupno 10 životinja, a danska kompanija traži partnera koji ima CNC mašinu i kvalitetno drvo te iskustvo u izradi kvalitetnih, minijaturnih i preciznih dekorativnih proizvoda. Figurice se trenutno prave u Danskoj ali zbvog smanjenja troškova traže proizvođača u drugim zemljama.\nLitvanska kompanija traži proizvođače kupusa\nLitvanska kompanija specijalizovana za prodaju svježeg voća i povrća traži partnere na\npodručju Bosne i Hercegovine za proizvodnju kupusa. Kompanija postoji još od 1990. godine.\nKako je ovo početak nove sezone, kompanija je zainteresovana za kupovinu većih količina\nkupusa i smatra da ovo može biti dobra prilika za uspostavljanje partnerstva.\nFrancuska kompanija traži dobavljača jednokratnih papuča za djecu\nFrancuska kompanija specijalizovana za kreiranje i distribuciju proizvoda po mjeri za hotele i ostale poslovne subjekte iz oblasti turizma traži proizvođača jednokratnih dječijih papuča , bebi manitila ili bebi peškira sa kapom. Francuska kompanija postoji od 2014. godine i zainteresovani su za dugoročnu saradnju. Od potencijalnog partnera se očekuje da proizvode male jednokratne papuče za djecu i da na njima odštampa traženu reklamu.\nKompanija iz Italije koja se bavi proizvodnjom ventilacija traži distributere\nItalijanksa kompanija koja ima više od 30 godina iskustva u oblasti proizvodnje ventilacija traži distributere i agente za prodaju, kako bi proširili svoje poslovanje. Kompanija postoji od 1985. godine. Kompanija može da proizvede standardne proizvode, kao i proizvode prilagođene za potrebe kupaca. Idealan partner bi trebao imati iskustva u\ndistribuciji ventialacione opreme.\nRuski proizvođač imunoloških reagenasa traži distributera\nRuska kompanija koja se bavi proizvodnjom farmaceutskih proizvoda traži partnere u okviru ugovora o distribuciji. Kompanija postoji od 2006. godine sa sjedištem u Sankt Peterburgu.\nImaju svoja vlastita proizvodna postrojenja i proizvode više od 300.000 reagenasa za više od 80. imena. Kompanija posjeduje internacionalni certifikat. Spremni su da dostave proizvode partneru. Želja im je da prošire trćište na globalnom nivou. Od potencijalnog partnera se očekuje da ima iskustva u prodaji farmaceutskih proizvoda.\nMađarska kompanija traži dobavljače ananasa u konzervi i pakovanog sira\nMađarska kompanija aktivna u oblasti prodaje hrane, traži dobavljača ananasa u konzervi i vakumski pakovanog sira. Zainteresovani su za ugovor o distribuciji. Kompanija postoji od 2014. godine i ima veliki broj ljudi koji se bavi prodajom. Od partnera se očekuje da ima jake reference i da ima certifikate u skladu sa međunarodnim standardima. Takođe od partnera se očekuje da obezbijedi kvalitetnu robu i prihvatljivu cijenu.\nČeška kompanija traži dobavljača proizvoda od krzna i kože\nKompanija iz Češke koja se bavi uređenjem kuća traži dobavljače proizvoda od krzna ili kože. Proizvodi za koje su oni zainteresovani su: jastuci, deke, krpe, koža i krzno, kao i drugi teksilni proizvodi napravljeni od kašmira i vune. Kompanija je počela sa poslovanjem početkom 2014. godine i ima iskustva u maloprodaji i veleprodaji, a takođe posjeduje i vlastitu internet prodavnicu. Od potencijalnog partnera se očekuje da ponudi kvalitetan proizvod.\nPoljska kompanija traži dobavljača fileta od lososa\nKompanija iz Poljske koja se bavi proizvodnjom dimljene ribe kao što je tuna, losos, jegulja, skuša traži dobavljača smrznutih losos fileta kako bi zadovoljili potrebe tržišta.\nKompanija posluje u oblasti riblje industrije više od 20 godina. Svoje proizvode najviše prodaju restoranima, hotelima i bolnicama. Zainteresovani su za saradnjnu sa partnerom koji ima iskustva, finansijsku stabilnost. Od potencijalnog partnera očekuju da dostavlja narudžbu u roku, te da su u skladu sa evropskim i poljskim sanitarnim zahtjevima.\nRumunska kompanija traži dobavljača knjiga, poklona, edukacionih i kancelarijskih\nKompanija iz Rumunije, specijalizovana za prodaju, distribuciju i uvoz proizvoda za škole i kancelarije traži dobavljača. Kompanija je jedan od glavnih distributera na prostoru jugoistočne Rumunije kada su u pitanju proizvodi za škole i kancelarije. Imaju iskustvo više od 14. godina na polju domaće i međunarodne saradnje. Zainteresovani su za dugoročnu saradnju sa kompanijama koje proizvode kvalitetne proizvode.\nSlovenačka kompanija traži dobavljače materijala za pakovanje\nSlovenačka kompanija koja se bavi proizvodnjom i prodajom oraha i ostalog suvog voća traži dobavljača štampane ambalaže za pakovanje, kao i „doypack“ vrećica za pakovanje hrane.\nKompanija je zainteresovana za ugovor o proizvodnji. Kompanija postoji od 2004. godine i posluje na prostoru cijelog Balkana. Od potencijalnog partnera se očekuje da proizvede i dostavi tražene proizvede na osnovu zahtjeva kompanije.


Arhiva - Medicinski radnici pored pacijenata obolelih od koronavirusa, u Zemunskoj bolnici u Beogradu, 26. novembra 2020. (Foto: Rotjers, Marko Đurica)\nU protekla 24 časa, do nedelje u 15 sati, u Srbiji su od koronavirusa preminule 34 osobe, dok je još 1.795 ljudi zaraženo od testirane 10.564 osobe, objavljeno je danas na zvaničnom portalu Ministarstva zdravlja covid19.rs.\nNa bolničkom lečenju nalazi se 5.877 pacijenata, dok je 201 na respiratoru. Procenat smrtnosti je jedan odsto.\nU ponedeljak počinje prijava za vakcinaciju\nSutra kreće prijava za vakcinu preko eUprave, a do kraja nedelje u Beogradu će biti otvoren prvi punkt za masovnu vakcinaciju, na Beogradskom sajmu, izjavila je u nedelju premijerka Ana Brnabić posle posete zdravstvenim radnicima Univerzitetske dečje klinike "Tiršova", koji su primili antikovid vakcinu, dodavši da je do sada vakcinisano 9.300 građana.\nSvi građani moći će da preko sistema eUprava da iskažu želju da se vakcinišu, a od četvrtka ta prijava će biti moguća i putem telefona, rekla je Ana Brnabić, prenosi FoNet.\nOna je naglasila da će građani moći da odaberu vakcinaciju bilo kojom vakcinom ili da odaberu određenu vakcinu.\n"Ne postoji bojazan da će postojati građani koji će želeti da se vakcinišu a da neće biti vakcina za njih", poručila je Brnabić i naglasila da će vakcina biti dovoljno za sve. "U ovom trenutku mi imamo vakcina za četiri miliona ljudi, odnosno dogovore sa različitim proizvođačima za osam miliona vakcina", rekla je ona.\nNajavila je da sutra stiže 18.525 Fajzerovih vakcina i potvrdila da je Kina odobrila izvoz Sinofarmove vakcine za Srbiju, te da Srbija očekuje još dodatnih 500.000 doza Sputnjik Ve vakcine.\n"Do kraja januara bi trebalo da imamo dva milona vakcina u Srbiji, u februaru 1,3 -1,5 miliona vakcina i verujem da ćemo do kraja maja, juna moći da završimo vakcinaciju, i da ćemo biti među prvim zemljama u Evropi koje su taj zadatak obavile", zaključila je premijerka.\nNajavila je i da će u ponedeljak biti održana sednica Kriznog štaba, koji će usvojiti nove mere ili doneti odluku o produženju postojećih i da je već počela razgovore sa medicinskim delom Kriznog štaba oko svih mera, i za ulazak u Srbiju, oko škola, merama za privredu.\nProtest tri doktorke\nNa Trgu republike u Beogradu u nedelju su tri doktorke protestovale zbog smrti više od 70 kolega tokom pandemije korona virusa i istovremeno iskazale poštovanje medicinskim radnicima, preneo je portal nova.rs.\n"Ne želimo popularnost, ne želimo da se promovišemo, samo hoćemo da pokažemo kako smo srcima uz sve naše kolege", rekla je Valentina Ljubić Beganović, prenosi FoNet.\nS njom su bile i koleginice Maja Nešović i Ljiljana Veljković.\nZajedno su s Trga republike prošetale do Trga Slavija, kako bi podsetile na žrtvu i teške uslove u kojima rade njihove kolege.\n"Treba ispitati zbog čega je smrtnost lekara u Srbiji veća nego bilo gde u regionu, kako se radi, koliko traju njihove smene", rekla je Valentina Ljubić Beganović.\nOne su navele da se osećaju nemoćno uprkos njihovoj ljubavi, stručnosti, upornosti, požrtvovanju i poručile da je to njihov lični čin i da nemaju veze s bilo kakvom organizacijom, niti s političkim partijama.


Ponavlja li se 2018. godina: Cikotić šalje migrante u HNK, vlada ovog kantona to ne dozvoljava | Krajina.BA\nPonavlja li se 2018. godina: Cikotić šalje migrante u HNK, vlada ovog kantona to ne dozvoljava\nMinistar sigurnosti BiH Selmo Cikotić kazao je danas da je donesena preliminarna odluka, uz saglasnosti raznih nivoa vlasti, da migranti s Lipe kod Bihaća budu prebačeni u objekat Oružanih snaga BiH na Bradini.\nNaveo je da su jučer dobili saglasnost domaćih institucija i međunarodnih organizacija koje su odgovorne za upravljanje migrantskom krizom da migrante iz Lipe smjeste u bivšu lokaciju OSBiH na Bradini.\nSaglasnosti Predsjedništva i Vlade FBiH\n– Tražili smo da Ministarstvo odbrane uputi zahtjev Predsjedništvu BiH da tu lokaciju, budući da je Oružane snage još uvijek osiguravaju, u posredstvu Vlade FBiH kojoj je namijenjena ustupi Službi za poslove sa strancima u periodu od četiri mjeseca – naveo je Cikotić.\nOn je pojasnio da na sjednici Vijeća ministara BiH nije bilo konsenzusa oko lokacije na Bradini.\n– Ali imamo potrebne saglasnosti Predsjedništva i Vlade FBiH i cijenimo da ćemo na taj način, uz osporavanja na najnižem lokalnom nivou, imati razumijevanje da ovo pitanje i akutnu humanitarnu krizu riješimo da migrante zbrinemo u objekte gdje se mogu zagrijati, nahraniti i imati minimum higijenskih uslova koje BiH treba pružiti – naveo je Cikotić.\nDodao je da je Ministarstvo sigurnosti BiH zatražilo od Predsjedništva BiH da donese tu odluku, jer je lokacija u posjedu OSBiH.\nVlada Hercegovačko-neretvanskog kantona je, tokom trajanja današnje sjednice, zaprimila informaciju Ministarstva unutrašnjih poslova, koja je dostavljena iz Ureda za strance BiH, u vezi sa transportom migranata sa područja Unsko-sanskog kantona na područje općine Konjic, odnosno na lokalitet Bradina.\nNisu dobili nikakav akt\nKako je saopćeno Vlada je, nakon rasprave, jednoglasno usvojila Zaključak kako se ta aktivnost provode suprotno Zaključku Skupštine HNK od 31. januara 2020. godine u kojem se jasno od svih nivoa vlasti u BiH, traži da, u skladu sa važećim propisima, sa nadležnim organima HNK i jedinica lokalne samouprave u HNK, koordinišu sve aktivnosti koje se odnose na migrante.\n– Budući da o premještaju migranata na područje HNK nisu upoznati ili na bilo koji način koordinisani predstavnici Općine Konjic i Kantona, Vlada niti njezini organi ne mogu prihvatiti učestvovanje u toj aktivnosti – kazali su iz Vlade HNK.\nPozvali su najvažnije državne organe na ozbiljnost, odgovornost i poštivanje svih nivoa vlasti prije preduzimanja ovakvih i sličnih aktivnosti.\n– Napominjemo kako o premještaju migranata od Vijeća ministara BiH nismo dobili nikakav akt, te tražimo njihovo službeno i javno očitovanje – naveli su iz Vlade HNK.\nPrethodni članakU zemljotresu poginulo pet osoba: Stradali otac i sin u Glini\nNaredni članakVideo iz Zagreba prikazuje samo dio užasnog zemljotresa\nOglasio se Draško Stanivuković o snimku jahanja: Zašto je...


SBB Kalesija obilježio Dan planete Zemlje – SBB KALESIJA\nU organizaciji Općinskog odbora SBB Kalesija u nedjelju 22. aprila obilježen je Dan planete Zemlje izletom na kalesijsko izletište “Pješavica”. Bila je to prilika da se članovi i simpatizeri Saveza za bolju budućnosti zajedno sa svojim porodicama okupe na ovom prelijepom mjestu i da uz lijep porodični ambijent uživaju u prirodi i sunčanom danom. Cijelo druženje je propraćeno muzikom, roštiljadom i raznim sportskim igrama, kako za starije članove tako i za one najmlađe kojih je u nedjelju zaista bilo mnogo. Naravno, ni ovoga puta nije izostao “ekološki” dio priče jer su prisutni dali svoj doprinos obilježavanju ovog dana na način da su prikupili i odložili smeće sa cijelog izletišta.\nInače, Dan planete Zemlje obilježava se širem svijeta 22. aprila s ciljem skretanja pažnje građanima na značaj očuvanja prirode i sprječavanja negativnih posljedica po okoliš. Ovogodišnja tema Dana planete Zemlje je bila ‘Kraj plastičnom onečišćenju’, s ciljem pružanja informacija o održivom upravljanu otpadom, te poticanjem stanovništva na promjene u ponašanju.\nOvom prilikom apelujemo na nadležne komunalne službe da obezbijede veći broj kontejnera za odlaganje otpada na izletištu “Pješavica” jer je jedan kontejner nedovoljan za odlaganje smeća velikog broja gostiju koji posjećuju ovo mjesto, ali apelujemo i na građane da vode brigu o tome gdje smeće bacaju, te da vode brigu o čuvanju i održavanju ovog izletišta.\nZa narednu sjednicu Općinskog vijeća SBB Kalesija će uputiti inicijativu za rješavanje problema oko odlaganja smeća i uništavanja objekata na izletištu “Pješavica”.


Izdato oko 110.000 zelenih sertifikata za EU, eUprava o procedurama za strance – DnevniZurnal\nIzdato oko 110.000 zelenih sertifikata za EU, eUprava o procedurama za strance\nby admin 22/11/2021, 18:57 2k Views\nDigitalni zeleni sertifikat kompatibilan sa EU moguće je pribaviti od petka na portalu E-uprava. U toku ove nedelje biće otvorena mogućnost da ga građani uzmu i na šalterima Pošte Srbije.\nOko 45.000 građana apliciralo je za digitalni zeleni sertifikat kompatibilan sa EU, a do sada je izdato oko 110.000 sertifikafa, s obzirom na to da se za svaki pojedinačni događaj (svaku dozu vakcine, PCR /antigen test, preležan virus) dobija sertifikat. Direktor Kancelarije za e-Upravu Mihailo Jovanović kaže da, na primer, ako je neko primio tri doze vakcine, njemu će doći tri sertifikata na mejl, dodajući da se na svakom sertifikatu nalaze podaci o jednoj primljenoj vakcini. Savetujemo građane da sve sertifikate nose sa sobom, jer zavisi od zemlje do zemlje, da li će tumačiti drugu ili treću dozu vakcine ili period kada je preležana bolest, naveo je je Jovanović.\nPodsetio je da je kod nas potrebno da kovid bude ne ranije od šest meseci, kako bi sertifikat bio validan, ali da kada je u pitanu EZ – taj period zavisi od zemlje do zemlje. Zato savetuje građanima da se informišu na sajtu zemalja u koje idu ili na sajtu Ministarstva spoljnih poslova o rokovima koji važe tamo gde su se uputili.\nStranci mogu sa svojim serfitikatima mogu da dođu u Srbiju. „Očekujemo da danas, sutra na storovima budu objavljene aplikacije koje omogućavaju čitanje ovih veoma specifičnih QR kodova. i na taj način će naši inspektori i Uprava granične policije kontrolisati te sertifikate“, dodao je Jovanović.\nJovanović je detaljno objasnio kako do digitalnog zelenog sertifikata. Pogledajte video:


Javno preduzeće "Elektroprivreda Srbije" saopštilo je da je Vlada Srbije na sednici dala saglasnost na odluke o izmenama i dopunama osnivačkih akata zavisnih privrednih društava u okviru "Elektroprivrede Srbije".\nU saopštenju se navodi da su izmene osnivačkih akata privrednih društava prvi korak u korporativizaciji EPS-a, koja će omogućiti smanjenje troškova, efikasno i transparentno poslovanje.\nUvođenjem jedinstvenog upravljanja i ujednačavanjem poslovnih procesa i procedura na nivou sistema EPS-a godišnje bi trebalo da se uštedi 36 miliona evra.\nTakođe, nastankom EPS grupe mnoge neraconalanosti biće otklonjene i biće omogućeno drastično smanjenje broja direktora kojih sada ima više od 600.\nPo dosadašnjem načinu organizovanja, koji je bio neefikasan i neracionalan, JP EPS nije imao ovlašćenja da organizuje rad unutar zavisnih privrednih društava i svako zavisno preduzeće je bilo organizovano prema svom osnivačkom aktu, koji nije prepoznavao EPS kao celinu, već kao skup nezavisnih privrednih subjekata.\nNaredni korak je da EPS Vladi Srbije dostavi Plan korporativizacije sa programom aktivnosti i rokovima za reorganizaciju EPS-a i promenu pravne forme u akcionarsko društvo.\nNa taj način će EPS stati uz rame svim modernim efikasno organizovanim i profitabilnim energetskim kompanijama u regionu i Evropi, dodaje se u saopštenju.


Vesti online / Sport / Fudbal / Tači: Pobeda Albanije je pobeda Kosova! Vučić: Ne znam da li ću ići...\nKvalifikacionoj utakmici fudbalskih reprezentacija Srbije i Albanije u Elbasanu prisustvovaće i zamenik premijera Kosova i ministar spoljnih poslova Hašim Tači, pišu prištinski mediji.\nStiže u Elbasan: Hašim Tači\nKako je preneo portal "Balkanveb", on će utakmicu pratiti sa premijerom Albanije Edi Ramom.\nInteresovanje za istorijski susret crveno-crnih sa Srbima je pokazao i predsednik Skupštine Kosova Kadri Veselji koji je, kako se navodi, odložio skupštinsko zasedanje za dan kasnije.\nIsti izvor konstatuje da srpski premijer Aleksandar Vučić još nije odlučio da li će prisustvovati utakmici o kojoj se, kako se navodi, toliko mnogo govori.\n* Albanci u transu: Daju automobil za ulaznicu!\nNavode i da je Vučić izjavio da će, ukoliko ode na utakmicu, biti vođa srpskih navijača.\n- Nisam odlučio da li ću ići, jer čekam da vidim ko će biti prisutan. Sačekaću da dobijem informaciju iz kabineta (premijera Albanije Edija) Rame, pa ću doneti odluku - rekao je Vučić novinarima u Smederevu.\nInače, Tači je ranije danas izjavio da priželjkuje pobedu albanske reprezentacije s obzirom na to da, kako je rekao, nju čini većina igrača sa Kosova.\n- Ukoliko pobede, to će onda biti pobeda Kosova - rekao je Tači za prištinsku RTV21.


V. Ivanović / S. M.\nBivši trener Crvene zvezde je otkrio da se dobro seća svojih mečeva sa Vojvodinom, sa kojima je vodio veliku borbu u šampionatu Srbije.\n„Radio sam sa nekoliko istočno-evropskih klubova. Moja Crvena zvezda je izgubila samo dve utakmice, a jedna je bila upravo u Novom Sadu protiv Vojvodine, posle čega sam bio jako ljut, ali sam u revanšu uspeo da im uzvratim i tako osvojim prvenstvo, što me je učinilo veoma srećnim”, kazao je italijanski stručnjak.\nZenga je dodao i da su klubovi sa ovih prostora posebna opasnost kada u meč ulaze kao autsajderi.\n„Kada balkanski klubovi igraju ovakvu vrstu utakmice, uvek daju više od 100 odsto. Poznajem mentalitet njihovih funkcionera, igrača, navijača i znam tačno šta ovo znači za njih”, jasan je Zenga.


Situacija na ugroženim područjima je zahtijevala višednevni neprestani rad pripadnika službi zaštite i spašavanja u svim jedinicama lokalne samouprave, kao i za ovaj period neočekivani angažman jedinice za gašenje požara iz vazduha Ministarstva unutrašnjih poslova – Direktorata za vanredne situacije.\nAngažovanje navedenih resursa na lokalnom i državnom nivou doprinijelo je sprečavanju nastanka većih materijalnih šteta, pri čemu su već utrošena određena sredstva planirana za period pojačane požarne opasnosti – ljetnji period.\nNapominjemo da će se u narednim danima vršiti osmatranje teritorije Crne Gore iz vazduha helikopterima MUP-a, kao i Vojske Crne Gore koji su opremljeni najsavremenijim uređajima za snimanje terena iz vazduha. Takođe, službenici Uprave policije će imati pojačanu aktivnost u smislu patroliranja na prostorima sa povećanim požarnim rizikom, a sve u cilju pronalaska i eventualnog procesuiranja lica koja izazivaju požare na otvorenom prostoru, što se i dogodilo u Budvi kada je jedna osoba procesuirana zbog izazivanja opšte opasnosti.\nTakođe, molimo građane da iskoriste mogućnost prijavljivanja nastanka požara i počinilaca na broj 112 Direktorata za vanredne situacije.


avgust, 2012 - Poluvreme.rs - sportski web portal - Strana 6\nStrane: Prethodna 1 2 ... 4 5 6 7 8 ... 13 14 Sledeća\nKošarka: Amerkianci i Španci u finalu 12.avgusta\nNapisao Redakcija u kategoriji Košarka 11 avgusta, 2012\nU finalu muškog olimpijskog košarkaškog turnira u Londonu 12.avgusta sastaće se SAD i Španija, dok će za bronzu igrati Argentina i Rusija. SAD su u polufinalnom meču savladale Argentinu sa 109:85, dok su Španci pobedili Rusiju sa 67:59 i revanširali im se za poraz u grupi 77:74. U Pekingu osvajači medalja bili su SAD, Španija...Dalje »\nAtletika: Svetski rekord štafete SAD 4x100m\nNapisao Redakcija u kategoriji Atletika 11 avgusta, 2012\nU finišu altetskih takmičenja na Olimpijskim igrama u Londonu sjajna dostignuća se dešavaju i bez Jamajčanina Useina Bolta. U glavnoj ulozi bile američke sprinterke u štafeti 4×100 metara, koje su svetskim rekordom od 40,82 osvojile zlato. Francuski skakač s motkom Reno Leileni je visinom od 5,97 metara oborio olimpijski rekord slavnog Sergeja Bubke, dok su...Dalje »\nNapisao Redakcija u kategoriji Ostali sportovi 11 avgusta, 2012\nVaterpololo reprezenacija Srbije nije uspela da se plasira u finale Olimpijskih igara u Londonu, pošto je večeras poražena u polufinalu od Italije sa 9:7 (4:2, 2:2, 2:1, 1:2). Srbija će u nedelju 12.avgusta u borbi za bronzanu medalju igrati protiv Crne Gore, koja je u drugom polufinalu izgubila od Hrvatske sa 7:5. Biće to repriza...Dalje »\nKajak kanu: Novaković u A, N.Moldovan u B finalu\nNapisao Redakcija u kategoriji Ostali sportovi 10 avgusta, 2012\nSrpski kajakaš Marko Novaković plasirao se u A finale na olimpijskoj regati u Londonu u disciplin kajak K – 1 200m pošto je u polufinalnoj trci osvojio treće mesto sa 36,293 minuta. Rivali u finalu 11.avgusta biće mu Salahov (Rusija), Dudaš (Mađarska), Kravioto Rivero (Španija), Mekiver (V. Britanija), De Jonge (Kanada), Bomon (Francuska) i Rauh...Dalje »\nFudbal: Siniša Mihajlović prvi put pred Beograđanima\nNapisao Redakcija u kategoriji Fudbal 10 avgusta, 2012\nSelektor fudbalske reprezentacije Srbije Siniša Mihajlović odredio je igrače na koje računa za prijateljsku međunarodnu utakmicu protiv Republike Irske, 15. avgusta u Beogradu. To će biti prva utakmica koju će voditi Mihajlovića u Beogradu posle preuzimanja nacionalnog tima i slabog starta u prijeteljskim utakmicama uoči početka minulog Evropskog...Dalje »\nKuglanje: Harmina Lukač prva, Alen Kujundžić drugi u Podbrezovoj\nSrpska reprezentativka Hermina Lukač osvojila je prvo mesto u sprintu održanom u kampu Međunarodne kuglaške federacije FIK NBC u Podbrezovoj u Slovačkoj. Sjajna takmičarka Vojvodine iz Bačkog Gradišta, koja je kao kadekinja 2011. osvojila seniorsku državnu titulu u sprintu i ima srebro u paru sa Antićem sa Svetskog kupa u Rijeci 2010. bila je u...Dalje »\nTekvondo: Gladovićeva nije prošla repesaž, Fejzić ispao u četvrtfinalu\nDamir Fejzić je pobedio u prvom kolu tekvondo olimpijskog turnira u Londonu u kategoriji do 68 kg Pitera Lopeza Santosa iz Perua sa 5:3 i plasirao se u četvrtfinale. U četvrtfinalu je izgubio od Martina Stanpera iz Velike Britanije sa 8:3. Postojala je nada da Stanper plasmanom u finale “povuče” srpskog tekvondoku u repesaž, ali...Dalje »\nRukomet: Crnogorke u finalu sa Norvežankama\nNapisao Redakcija u kategoriji Rukomet 10 avgusta, 2012\nŽenska rukometna reprezentacija Crne Gore plasirala se u finale olimpijskog turnira u Lonodnu pošto je u polufinalnom meču savladala Španiju sa 27:26 (14:13). U drugom polufinalu Norveška je sa 31:25 pobedila Koreju. Finale Norveška – Crna Gora i meč za bronzu Španija – Koreja odigraće se 11.avgusta. Pre četiri godine u Pekingu zlato je osvojila...Dalje »\nFudbal: Crvena zvezda bolja sa penala\nNapisao Redakcija u kategoriji Fudbal 9 avgusta, 2012\nFudbaleri Crvene zvezde plasirali su se u četvrto kolo kvalifikacija za Ligu Evrope, pošto su večeras u Nikoziji posle boljeg izvođenja penala eliminisali kiparskog predstavnika Omoniju sa 6:5. U regularnom toku meča i posle produžetaka rezultat je bio 0:0. Identičan rezultat bio je i pre nedelju dana u Beogradu. Strelci iz penala za Crvenu zvezdu...Dalje »


Očekivan rast ekonomije tri odsto\nPodgorica, (MINA-BUSINESS) – Stopa realnog ekonomskog rasta u Crnoj Gori u ovoj godini bi, prema očekivanjima Centralne banke (CBCG), trebalo da iznosi oko tri odsto, imajući u vidu ostvareni nivo privrednih aktivnosti, primjenu mjera fiskalne konsolidacije i visoku bazu prošlogodišnjih bruto investicija.\n„Indikatori takvih atributa privrede su visok spoljnotrgovinski deficit i rast nezaposlenosti, i pored značajnog priliva stranih direktnih investicija u prošloj godini. Shodno tome, i u ovoj godini treba raditi na poboljšavanju uslova poslovanja, posebno stimulisanja razvoja djelatnosti sa visokim učešćem znanja, kao što je IT sektor i specijalizovana industrija, kako bi se unaprijedila diversifikacija i kvalitet privredne strukture“, smatra Fabris.\n„Prema tome, rast konkurentnosti privrede pretpostavlja nastavak niza napora na nivou države, u smislu unaprijeđenja poslovnog ambijenta, ali i značajnih napora na nivou samih preduzeća i njihovih asocijacija“, rekao je Fabris.\n„Svi ključni bankarski indikatori su, na osnovu trenutno raspoloživih podataka, bili značajno bolji u odnosu na 2016. godinu“, precizirao je Fabris.\n„Neke ključne, poput povećanja poreza na dodatu vrijednost (PDV), su tek počele sa primjenom. Generalno, mogu ponoviti stav CBCG, da su u pitanju dobro odabrane mjere“, ocijenio je Fabris.\n„Nivo loših kredita je pao na sedam odsto, što je niže 3,3 procentna poena u odnosu na kraj 2016. godine. Nakon više godina opadanja ili stagnacije, u prošloj godini imamo značajan rast kreditne aktivnosti“, rekao je Fabris.\nU odnosu na kraj 2016. godine, nivo odobrenih kredita je porastao 12,5 odsto.\n„Krediti su odobravani po nižim kamatnim stopama i prvi put u prošloj godini prosječna ponderisana efektivna aktivna kamatna stopa je niža od sedam odsto, ali ima još prostora za njeno dalje sniženje“, tvrdi Fabris.\nOn je saopštio da će aktiva banaka najvjerovatnije biti veća od BDP-a.\n„Kapital banaka je premašio nivo od 500 miliona EUR, a likvidna sredstva banaka su prešla milijardu EUR“, precizirao je Fabris.\nCBCG je u preporukama Vladi za ekonomsku politiku za ovu godinu, između ostalog, navela da je neophodno preciznije definisati nadležnost institucija za „crnu ekonomiju“.\nFabris je rekao da se nelegalne djelatnosti dijele na sive i crne.\nSiva ekonomija se, kako je objasnio, odnosi na one nelegalne djelatnosti koje se preduzimanjem određenih mjera mogu prevesti u regularnu ekonomiju, na primjer plaćanjem poreza i doprinosa na platu neprijavljenih radnika.\n„Sa druge strane, crna ekonomija se odnosi na nelegalne djelatnosti koje nije moguće prevesti u regularne tokove poput šverca oružja ili trgovine drogom. Treba napomenuti da je Eurostat objavio preporuku prema kojoj prihodi od nelegalnih djelatnosti treba da budu uključeni u obračun BDP-a“, zaključio je Fabris.


Bingo kupio imovinu kompanije Energoinvest TAT za 7 miliona KM - Akta.ba\nBingo kupio imovinu kompanije Energoinvest TAT za 7 miliona KM\n13.07.2018. 15:01 / Izvor: Akta.ba\n"Kompanija Bingo d.o.o. Tuzla je jučer kupila nekretnine i pokretnine stečajnog dužnika, odnosno zemljište, objekte i opremu imovine Energoinvest Termoaparati na Stupu u iznosu od 7 miliona KM", potvrdio je za Akta.ba Hamdija Muratović Stečajni upravnik kompanije Energoinvest Termoaparati, pojasnivši da su u pitanju hale na Stupu kojih ima 15 hiljada kvadrata, oko 60 dunuma zemlje te opreme i mašine.\nObjasnio je da je početna prodajna cijena za navedenu imovinu iznosila 7,5 miliona KM u neto iznosu, bez PDV-a, dok je vrijednost mašina i opreme u sklopu navedenih nekretnina iznosila 500 hiljada KM neto, bez PDV-a.\n"Dakle, početna vrijednost nekretnina i pokretnina koje su predmet prodaje bila je 8 miliona KM, a tokom javne prodaje, postignut je dogovor za kupovinu imovine od 7 miliona KM sa dodatnim porezima i doprinosima koje će snositi kompanija Bingo. Kompanija Bingo je prvobitno uplatila depozit u iznosu od tri posto od ukupne cijene, što iznosi 270 hiljada KM", objasnio je Muratović.\nPojasnio je da ostatak novca, u iznosu od 6,760 miliona KM, kompanija Bingo dužna isplatiti u narednih mjesec dana.\nStečajni upravnik je objasnio i da su iz kompanije Energoinvest TAT pripremili papire koje trebaju predati notaru kako bi se potpisao ugovor i stupilo u dalju proceduru.\n"Rok za uplatu teče i iznosi 30 dana, a mi smo spremni da predamo objekte čim se sredstva uplate", dodao je Muratović.\nKada su u pitanju ponuđači za ovo javno nadmetanje, Muratović je orazložio da ih je bilo više, te da nisu došli na prodaju.\n"Jedan ponuđač iz Hrvatske je čak pismeno ponudio kupovinu imovine, ali bez uplate učešća, koji je ujedno bio i uslov i osnov za natjecanje u ovoj javnoj prodaji", naglasio je Muratović.\nDodao je da je prodaju po pravilima pratio Odbor povjerioca koji je bio jednoglasan u saglasnosti prodaje imovine, poručivši "da su svi 100 posto saglasni kada je u pitanju ova prodaja".\nMuratović je objasnio da se još uvijek ne zna kakve su namjere kompanije Bingo i onoga šta planiraju kupovinom ove imovine, ali smatra da će kompanija Bingo "kako god bilo, zaposliti 100 ili više ljudi".


Vladimir Petković Archives - BHDijaspora.net\nOznaka: Vladimir Petković\nSelektor reprezentacije Švicarske Vladimir Petković oglasio se nakon poraza od Španije u četvrtfinalu EURA. Tim koji s klupe vodi Sarajlija Vladimir Petković tvorac je jedne od najvećih senzacija, nakon što je u osmini finala eliminisao favorizovanu Francusku. Švicarci su zaustavljeni u četvrtfinalu, gdje su nakon penala ispali od Španije, a trojica igrača u crvenim dresovima […]\n14/05/2018 14/05/2018 AdminOstavite komentar na Vahid Halilhodžić zaplakao kao malo dijete u Mostaru, pa poslao poruku BiH: Ne dozvolite da se prošlost ikada ponovi!\nVahid Halilhodžić je održao zaista emotivan govor u Mostaru na manifestaciji “Večernjakov pečat”, a prilikom obraćanja publici je i zaplakao. Popularni Vaha je zajedno sa još tri selektora iz BiH dobio najveće priznanje Večernjeg lista. Naime, osobama godine proglašeni su fudbalski selektori koji su Bosnu i Hercegovinu učinili planetarno prepoznatljivom, a ni jedan nije selektor […]


Milioni maraka državnog novca završili su u rukama prevaranata, jer mehanizmi državne kontrole nisu bili aktivirani.\nOva upozorenja dobijaju potvrdu iskustvom novog direktora kantonalnog Poljoprivrednog zavoda doktora Fejze Begića. Postavljen na ovu poziciju prije dva mjeseca, Fejzić je sa inspektorima Zavoda obilazio teren i tokom kontrole ovčara, koji su podnijeli zahtjeve za poticaje, bio šokiran zatečenim stanjem.\n„Unazad devet dana, radeći na terenu, lično sam svih devet dana boravio sa mojim usposlenicima, gdje smo zaista, vjerujte mi, brojali ovcu po ovcu, markicu po markicu. I već 40% ljudi su lažno prikazali stanje na terenu. Nije to mali lažni broj. Od 260 ovaca on ima 19 na terenu, a traži i želi od ove države da dobije poticaje“, rekao je Begić.\nS obzirom na to da ovčari po ovci dobiju godišnji poticaj od 30 KM, samo u ovom jednom primjeru svjedočimo o pokušaju krađe 7 230 KM državnog novca. Kako se u registru Tuzlanskog kantona za poticaje nalazi 54 stada ovaca, to znači da je stotine hiljada maraka prethodnih godina ukradeno samo u oblasti poticaja ovčarstva. U Vladi Tuzlanskog kantona tvrde da svake godine povećavaju obim kontrola poljoprivrednika koji dobijaju poticaje, i tako sužavaju prostor za manipulacije u ovom sektoru.\nSAMID ŠARAC, pomoćnik ministra poljoprivrede TK\n„Okončava se postupak, donosi se rješenje o zabrani ostvarivanja novčane podrške u naredne tri godine i on kroz aplikaciju, njegov zahtjev se ne može riješiti, onemogućena je ta zloupotreba“, kazao je Šarac.\nFEJZO BEGIĆ, ravnatelj Poljoprivrednog zavoda TK\n„Ubijeđen sam da, ako bismo to istinski uradili i ako nas ne bi politika i lobi spriječili na tom putu, garantujem da bi poticaji za sve naše poljoprivrednike koji su istinski radnici, koji krvavo zarađuju dinar, mogli biti povećani još za 30% u startu“, dodao je Begić.\nTags\t#korupcija\t#poljoprivreda


Toyota Supra debituje na Salonu automobila u Detroitu - Auto Republika\nToyota je u završnoj fazi priprema za svetsku premijeru atraktivnog roudstera koja je zakazana za prvu značajnu automobilsku smotru u narednoj godini, koja se po tradiciji koja će se uskoro izmeniti, održava u januaru. Ranije smo preneli vest da se Salon automobila u Detroitu izmešta na listu događaja koji će se organizovati u junu.\nNemačka filijala japanskog proizvođača je i zvanično potvrdila ovu najavu preko svog Fejsbuk kanala, uz obaveštenje zainteresovanim licima da se već sada mogu upisati u knjigu porudžbina.\nSvima je poznato da platformu i pogonske sklopove japanski kultni sportski automobil deli sa bavarskim pandanom, modelom BMW Z4. O oba vozila smo dosta pisali u prošlosti, a da bi izbegli ponavljanje, predlažemo vam da se poigrate opcijom pretrage na našem portalu, i saznate sve što je do ovog trenutka poznato u vezi sa ovom temom.\ntags: najava svetske premijere Salon automobila u Detroitu supra toyota Z4\nprevious Najsnažniji serijski atmosferac ikada će pokretati Aston Martin Valkyrie\nnext Dacia Duster dobija novu pogonsku grupu i info-zabavni sistem\nNissan ima novog šefa\nRoborace ispisao istoriju u Gudvudu (VIDEO)\n13/07/2018 - 10:13\nVolkswagen Polo GTI do 100 km/h ubrzava brže nego što to fabrika tvrdi (video)\n11/12/2017 - 20:46\nVolvo FMX slavi deseti rođendan\n10/06/2020 - 13:14\nVolkswagenov salon u Meksiku kažnjen zbog izloženih nacističkih simbola\n10/09/2020 - 17:13


FotoTanjug, M. Jelisijević\nPODGORICA - Svetski ekonomski forum uvrstio je potpredsednika Vlade Crne Gore, Igora Lukšića, na listu mladih globalnih lidera za ovu godinu, dodeljujući mu priznanje za profesionalna dostignuća i posvećenost društvu, preneo je portal Analitika.\nSvetski ekonomski forum objavio je danas listu mladih globalnih lidera za ovu godinu, koja uključuje njih 199 iz 70 zemalja sveta.\nGrupa mladih lidera u ovoj godini je formirana od laureata iz svih sektora društva, 50 odsto iz sveta biznisa i 50 odsto iz sveta umetnosti i kulture, akademske zajednice, civilnog društva, vlade, medija i neprofitnih organizacija, a 42 odsto su žene - navedeno je u saopštenju Foruma.\nU konkurenciji od nekoliko hiljada kandidata, mlade globalne lidere odabrala je Komisija, kojom je predsedavala kraljica Ranija Al Abdulah Hašemitske Kraljevine Jordana.\nIzbor je zasnovan na ostvarenim rezultatima pojedinaca, njihovim sposobnostima rukovođenja, rešavanja problema i posvećenosti društvu.\nForum mladih globalnih lidera ima jedinstven cilj da angažuje mlade generacije za upravljanje globalnim pitanjima, kao i da rade zajedno unutar jedne velike zajednice. Ovi mladi lideri imaju izvrsnu priliku da utiču na poboljšanje stanja u svetu, rekao je osnivač i izvršni direktor Svetskog ekonomskog foruma, Klaus Švab.\nTagovi: Lukšić, Crna Gora, lider


Predstavljena evropska strategija za ubrzavanje razvoja, proizvodnje i primene vakcine protiv korona virusa - Dijalog.net\nNaslovna Vesti Evropska unija Predstavljena evropska strategija za ubrzavanje razvoja, proizvodnje i primene vakcine protiv korona virusa\nPostavljeno 17. June 2020.\nBrisel, 17. jun 2020. – Evropska komisija je predstavila evropsku strategiju za ubrzavanje razvoja, proizvodnje i primene vakcine protiv korona virusa.\nVakcina treba da doprinese zaštiti ljudi u celom svetu.\nEfikasna i sigurna vakcina protiv virusa je najbolji način za postizanje trajnog rešenja za pandemiju i ne sme se gubiti vreme. Svaki mesec koji se uštedi u postupku pronalaska takve vakcine znači spas ljudskih života, egzistencija i milijardi evra. Predstavljenom strategijom, koja se zasniva na mandatu dobijenom od ministara zdravlja u EU, predlaže se zajednički pristup na nivou Evropske unije.\nPredsednica Evropske komisije Ursula fon der Lajen izjavila je da je ovo trenutak za nauku i solidarnost.\n“Ništa nije sigurno, ali verujem da možemo mobilisati resurse kako bismo pronašli vakcinu i jednom zauvek pobedili taj virus”, kazala je predsednica Evropske komisije. Naglasila je da “moramo biti spremni proizvesti vakcinu i primeniti je u celoj Evropi i svetu. To će cjepivo Vakcina će biti najvažnije postignuće u borbi protiv korona virusa i svedočanstvo o tome šta partneri mogu postići kad udruže znanje, istraživanja i resurse”. Evropska unija učiniće sve što je u njenoj moći kako bi obezbedila da svi narodi sveta dobiju pristup vakcini, nezavisno o tome gde žive, dodala je.\nDetaljnije informacije o strategiji dostupne su na sajtu Evropske komisije.\nOznakeEvropska komisijakorona virusstrategija\nPrethodno Pandemija korona virusa stavila na probu odnose Srbije i EU\nSledeće NKEU: Policija i tužilaštvo hitno da reaguju zbog učestalih pretnji OCD, istraživačkim novinarima i aktivistima\nTop Tags Civilno društvo mediji lokalna samouprava vladavina prava evropske integracije Evropska komisija mladi Društvo Srbija i Evropska unija istraživanje konkurs Evropska unija Vlada Republike Srbije ljudska prava OCD


Foto: Fena | Proslava preuzimanja vazdušnog prostora BiH koštala skoro 300.000 KM\nN.N. 10.12.2019 16:22\nNa upit portala "Klix.ba" Agenciji za pružanje usluga u vazdušnoj plovidbi (BHANSA) koliko je koštala svečanost u prestižnom prostoru ljetnikovca Radobolja dobili su odgovor da je za organizaciju Eventa Faze II BHANSA-e u Mostaru povodom preuzimanja kontrole vazdušnog prostora BiH proveden postupak javne nabavke pozivom tri ponuđača.\nZanimljivo je da je u pozivu za dostavu ponuda BHANSA specifikovala kakve izvođače traži tako između ostalog stoji da su za muzičko-scenski program tražena dva izvođača "pop muzike" s najmanje pet izdatih studijskih albuma i/ili kompilacija; najmanje pet osvojenih nagrada na prestižnim muzičkim dodjelama u BiH i regionu te završena muzička akademija (akademija umjetnosti) ili rasprodat koncert na lokaciji koja može primiti minimalno 20 hiljada ljudi.\nBHANSA je u ovom postupku tražila i usluge angažovanja izvođača koji svira instrument violončelo, ima minimalno 15 godina scenskog iskustva, te završena muzička akademija - odsjek violončelo, prenosi "Klix.ba".


Prihvaćen prijedlog UPFBiH za produženje trajanja moratorija na kredite u FBiH\nUpravni odbor Agencije za bankarstvo FBiH prihvatio je prijedlog Udruženja poslodavca FBiH o produženju trajanja morotorija na kredite u FBiH te usvojio odluku o privremenim mjerama koje banke primjenuju za oporavak od negativnih ekonomskih posljedica uzrokovanih virusom COVID-19. Ista odluka donesena je i za mikrokreditne organizacije i leasing društva, koja posluju pod nadzorom Agencije za bankarstvo FBiH (FBA).\nOvim odlukama osigurava se stabilnost i kontinuitet djelovanja subjekata bankarskog sistema u svrhu ublažavanja ekonomskih posljedica izazvanih virusnim oboljenjem COVID-19, kao i djelovanje u cilju očekivanog oporavka privrede.\nU Odluci su usvojeni i prijedlozi UPFBiH, kao što je, između ostalog, i da kamatna stopa za modificirane izloženosti ne može biti veća nego što je bila definiranaosnovnim ugovorom, te da prilikom ugovaranja posebnih mjera, banka ne može naplaćivati dodatne naknade za izvršene usluge, odnosno naknade povezane sa modifikacijom izloženosti.\nOdluka o privremenim mjerama koje banka primjenjuje za oporavak od negativnih ekonomskih posljedica uzrokovanih virusnim oboljenjem „COVID-19"\nOdluka o privremenim mjerama koje lizing društva i mikrokreditne organizacije primjenjuju za oporavak od negativnih ekonomskih posljedica uzrokovanih virusnim oboljenjem „COVID-19"


SOLIDARNO ZA PRAVA SVIH – interaktivna mapa napada i pritisaka na organizacije i pojedince koji staju u zaštitu ljudskih prava\nKomitet pravnika za ljudska prava – YUCOM predstavlja prvu interaktivnu mapu napada i pritisaka na organizacije, neformalne grupe i pojedince u Srbiji, koji na različite načine staju u zaštitu ljudskih prava.\nZajedno sa partnerima, Beogradskim centrom za bezbednosnu politiku i UG Narodni parlament, YUCOM pokreće platformu “Solidarno za prava svih” koja će beležiti sve vrste napada, poput fizičkih napada na lica i imovinu, pretnji, napade putem sredstava elektronske komunikacije, kao i pravnih radnje koje se mogu smatrati pritiskom (npr. pokretanje postupka pred sudom, učestali inspekcijski nadzor itd.), počevši od 1. januara 2020. godine.\nPodaci o napadima i pritiscima biće dostupni široj javnosti na jednostavan i pregledan način, uz sve dostupne informacije. Pravni tim podatke u bazu unosi na osnovu javno dostupnih informacija, kao i priloga koje šalju organizacije, neformalne grupe i pojedinci koji su žrtve napada i pritisaka.\nMapa će biti redovno ažurirana stoga se pozivaju svi zainteresovani akteri da prijavljuju slučajeve. Ukoliko žrtva želi da prijavi napad bez otkrivanja ličnih podataka, podaci će biti registrovani u bazi, dok će široj javnosti biti dostupni u anonimizovanom obliku.\nSlučaj možete prijaviti u skladu sa uputstvima u delu Kontakt. Za sve dodatne informacije i pitanja možete da kontaktirate office@yucom.org.rs.


TV Most - Otvoren novi pogon fabrike čokolade "Neli"\nOtvoren novi pogon fabrike čokolade "Neli"\nU Loznici je otvoren novi pogon fabrike čokolade "Neli", a investicija vredna tri miliona evra obezbediće 50 novih radnih mesta i povećati proizvodnju fabrike za 80 odsto.\nMinistar za rad, zapošljavanje, boračka i socijalna pitanja Aleksandar Vulin obišao je proizvodni pogon fabrike i istakao da je ova kompanija primer preduzetništva kakvo treba da postoji mnogo više u Srbiji.\n"Porodično preduzeće u kome zajedno rade sve generacije, u kome su krenuli sami od svog kapitala i stigli od jednog do 300 zaposlenih. Vlada Srbije je ponosna na naše preduzetnike i trudimo se da radimo što bolje da im obezbedimo mogućnost plasmana u inostranstvo, ali i dobre i predvidljive uslove za poslovanje u Srbiji", rekao je Vulin novinarima prilikom otvaranja fabrike.\nNaveo je da će se Vlada Srbije i dalje truditi da izjednači subvencije i pomoć od države kada su u pitanju domaći i strani proizvođači na našem prostoru.\nDirektor fabrike "Neli" Mitar Obradović je rekao da je za ovu fabriku jako bitan izvoz u Rusiju, i da mu je drago što je vlada potpisnica sporazume o slobodnoj trgovini sa tom zemljom, kao i Cefta sporazuma koji omogućava prodaju proizvoda bez carine sa zemljama u regionu.\n"Za nas je izvoz u Rusiju jako važan, planiramo da najviše izvozimo u Rusiju. Ovim otvaranjem proširujemo asortiman na 40 vrsta čokolada i idemo napred", rekao je Obradović.\nTrgovinski predstavnik Ruske Federacije, Andrej Nikolajevič Hripunov rekao je da je ovo dobar primer i za druga srpska preduzeća.\n"To je firma gde je zaposleno više stotina ljudi, porodica i to je dobar primer. Ja pozdravljam dobru saradnju sa Ruskom Federacijom, ugovor o slobodnoj trgovini stvara dobre uslove za saradnju imajući u vidu Evroazijsku integraciju, on otvara nove mogućnosti ne samo u Rusiji, nego i u Belorusiji i drugim članicama ove integracije", istakao je Hripunov.\nOn je dodao da se nada i očekuje otvaranju novih fabrika ne samo u Srbiji, nego i u Rusiji.\n"Vaši proizvodi veoma su popularni u Rusiji i ja se nadam da ćemo u budućnosti preći sa klasične trgovine na otvaranje novih radnih mesta u Srbiji i Rusiji", rekao je Hripunov.\nDirektor sektora za industriju Privredne komore Srbije, Miroslav Lutovac rekao je da su ovakve fabrike lepi primeri za sve one koji to hoće da vide.\n"Pokazujemo danas da je u Srbiji moguće kvalitetno raditi, sopstvenim sredstvima uz podršku, ali je jako bitno da ovu poruku pošaljemo mladim privrednicima koji razmišljaju da pokrenu svoju proizvodnju", rekao je Lutovac dodavši da je jako važno imati jasan cilj i proizvod.\nFabrika konditorskih proizvoda "Neli" osnovana je 2007. godine i danas svoje proizvode izvozi u 12 zemalja i na tržište Rusije, Belorusije i Jermenije.


Iz Kompenzacionog fonda RS isplaćeno ukupno 328,7 miliona KM - Akta.ba\nIz Kompenzacionog fonda RS isplaćeno ukupno 328,7 miliona KM\n01.12.2020. 12:23 / Izvor: SRNA\nMinistrica finansija Republike Srpske Zora Vidović rekla je da je iz Kompenzacionog fonda isplaćeno ukupno 328,7 miliona KM.\nOdgovarajući na poslanička pitanja tokom "Aktuelnog časa" na sjednici Narodne skupštine Republike Srpske, Vidović je rekla da je iz Kompenzacionog fonda do sada direktno u privredu usmjereno 94 miliona KM plus 50 miliona KM za garancije po uzetim bankarskim kreditima.\n"Opštinama je za gubitak prihoda po osnovu PDV-a upućeno 30 miliona KM i 6,1 milion KM velikom broju nevladinih organizacija koje su bile u socijalnoj potrebi", rekla je Vidovićeva.\nMinistar poljoprivrede, šumarstva i vodoprivrede Boris Pašalić pozvao je organe BiH da odlučnije reaguju s ciljem zaštite domaće proizvodnje u smislu da se uvoz nekih proizvoda optereti ukoliko na domaćem tržištu postoji višak proizvoda.\nOn je rekao da je Vlada Srpske ove godine izdvojila milionska sredstva za otkup tržišnih viškova pojedinih roba, poput mesa i povrća, ali da se bez jasne aktivnosti opterećenja uvoza neće dobiti trajno rješenje u smislu zaštite domaće proizvodnje


Porotnicima prikazan snimak privođenja Džordža Flojda\nTanjug 30. marta 2021. 06:44\nVAŠINGTON – Pred sudom u Mineapolisu počelo je suđenje Dereku Šovinu, bivšem policajcu, optuženom za ubistvo Afroamerikanca Džordža Flojda.\nTužilac Džeri Blekvel je iznoseći uvodne reči poroti poručio da ne bi trebalo da zaborave brojku od devet minuta i 29 sekundi, odnosno vremenski period tokom koga je Šovin kolenom pritiskao vrat Džordža Flojda dok je on ležao na zemlji. Blekvel je snimak tog događaja prikazao kao dokazni materijal prvog da a suđenja.\n„Belački policajac nije posustajao čak ni pošto je, lisicama vezani Flojd, 27 puta rekao da ne može da diše – posle čega se više nije pokretao. Kolenom je pritiskao njegov vrat dok poslednji dah, ne dame i gospodo, dok ga poslednji tračak života nije napustio“, rekao je tužilac Blekvel u uvodnoj reči, prenosi Glas Amerike.\n„Derek Šovin uradio je upravo ono za šta je bio obučen tokom devetnaestogodišnje karijere“, poručio je Nelson.\n„Flojdovu smrt uzrokovali su supstance u organizmu u kombinaciji sa srčanim oboljenjem, visokim krvnim pritiskom i adrenalinom. Dokazni materijal mnogo je veći od pomenutih devet minuta i 29 sekundi“, tvrdi je Erik Nelson – zastupnik Dereka Šovina.\nDžordž Flojd je preminuo nakon policijske intervencije, tokom koje mu je jedan od policajaca držao koleno na vratu više od devet minuta, zbog čega se Flojd žalio da ne može da diše. Snimak događaja je isplivao u javnost i nakon toga pokrenut je talas protesta zbog rasizma i policijske brutalnosti u brojnim američkim gradovima.\nOčekuje se da će ključna pitanja na suđenju biti da li je Šovin prouzrokovao Floidovu smrt i da li je bivši policajac tokom privođenja postupao razumno.\nČelnici grada i američke države Minesota saopštavali su da su odlučni u sprečavanju nereda koji su usledili nakon Flojdove smrti, zbog čega su mobilisani i pripadnici Nacionalne garde.


Boban Stojanović: Najave izbora kao TV serija, pitanje je španska ili indijska | N1 Srbija\n26.03.2019. |18.22 |\nVanrednih parlamentarnih izbora najverovatnije neće biti, a razlog je najavljeni bojkot opozicije, kaže Boban Stojanović sa Fakulteta političkih nauka (FPN). Dodaje da najave ministra Nebojše Stefanovića da je jun prvi realni mogući termin za održavanje tih izbora, liče na TV seriju.\n"Meni to deluje kao jedna TV serija koja se ponavlja četvrti put za šest godina. Samo se dvoumim da li je to serija sa elementima španske sapunice, sa svim onim emocionalnim nabojem, kako je izgledala sednica Predsedništva SNS, ili neka od onih dugih indijskih serija, gde snimite 1.000 epizoda u kojima se ništa ne dešava", kaže Stojanović u Danu uživo o tome šta misli o najavama mogućih vanrednih izbora.\nPrema njegovim rečima, nakon četiri meseca od kako se uzburkala politička scena, sigurnije je da izbora neće biti.\nMinistar unutrašnjih poslova Nebojša Stefanović izjavio je da je jun prvi realni mogući termin za održavanje vanrednih parlamentarnih izbora, ali nije isključio mogućnost da se oni održe i naredne godine u martu. Isto to je juče rekao i predsednik SNS Aleksandar Vučić nakon sednice Predsedništva.\nStojanović kaže da je pre četiri meseca "mogao da se kladi" da će vanredni izbori biti raspisani u junu.\nStefanović: Jun prvi realni termin za vanredne izbore\nOkolnosti su se od tada promenile, kaže Stojanović.\n"Tada sam govorio da će izbori biti raspisani da bi se kupilo vreme za rešavanje pitanja Kosova, kao i zbog toga što neposredno pre toga formiran Savez za Srbiju, koji se ma anketama našao između SNS i SPS-a. Pretpostavio sam da Vučić želi da ih odmah izazove na izbore, na kojima bi, naravno, pobedio", kazao je Stojanović.\nArgumenti protiv izbora su tada bili redovni lokalni izbori naredne godine, dodao je.\n"Lokalni izbori se godinama nisu održavali posebno, jer SNS ne želi da se osobe iz Požege i Paraćina nadmeću svojim imenima, već žele da ispred svih stoji lider SNS Aleksandar Vučić, koji bi pogurao ljude sa lokala", kazao je Stojanović.\nU ovakvim, promenjenim okolnostima, izbora, tvrdi Stojanović, najverovatnije neće biti.\n"Neće, zbog najavljenog bojkota. Kada najveći broj opozicionih stranaka bojkotuje izbore, Vučić neće više imati legitimitet. A uz to, imate i proteste", kaže gost N1.\nNa pitanje zašto misli da Vučić ne bi imao legitimitet, Stojanović kaže: "Nisam siguran da ako vi osvojite 200 i nešto mandata, ostalo osvoji SPS, osvojite sva mesta u Skupštini, da vas neko neće pitati o čemu se tu radi".\n"Da raspiše izbore u junu, skratio bi period u kome, nesporno, ima legitimitet", kaže Stojanović.\nPrema njegovim rečima, Vučić trenutno ne pokazuje da je "trunku" spreman da razgovara sa opozicijom.\n"Ali, sve govori da se nalazi u neugodnoj poziciji, ne oseća se više komotno, odluke ne idu njemu u korist...Da li će doći do razgovora do marta 2020, nisam siguran...Pitanje je i kako će međunarodni akteri da reaguju ako opozicija bojkotuje izbore", kazao je Stojanović.\nNa pitanje šta će se desiti posle 13. aprila, do kada je opozicija dala neke uslove Vučiću, Stojanović kaže da ne zna šta se planira.\n"Ne znam šta da očekujem, ne znam šta opozicija planira, ali sam siguran da Vučić neće podneti ostavku. Možda, ali da ide njemu na ruku. Zbog međunarodne javnosti, da bi rekao: dao sam ostavku, sada idemo u zakonski propisanim rokovima na izbore. Opozicija bi morala da izađe na te izbore", ocenio je gost N1.\nKako je rekao, 13. april ne sme da bude ultimativan.\n"To je prilika za jedan dobar performans, da se pokaže da mnogo šta ne funkcioniše u zemlji. Ako žele do poštenih izbora, to je dugotrajna borba. Boško Obradović kod vas u emisiji kaže da ne želi da šeta još 77 godina. Pa i protiv Slobodana Miloševića se protestovalo godinama. To nije borba od šest meseci, nego dugotrajn program. Moraju da naprave plan", rekao je Stojanović.\nSkupove koje je vladajuća SNS najavila za 12. april u Novom Sadu i 19. april u Beogradu, Stojanović naziva "klasičnim kontramitinzima".\n"Biće slično kao kada je dolazio Putin. Doći će 100.000 ljudi autobusima iz cele Srbije...Bilo je problematično i onog dana kada se govorilo da će doći jedni da brane predsednika od onih drugih, i tada je, kažu, stvarana atmosfera građanskog rata. Vučić nije takav lider koji bi dozvolio tako nešto. Ovo će biti malo pokazivanja, igra brojeva, ko ima više", ocenio je Stojanović.\nVanredni izbori Boban Stojanović Aleksandar Vučić\nSpanija😂daleko bilo,oni imaju Kataloniju😎\nOvaj nam "udara čeZnju" danas hoću sutra neću ... nismo mi klinci u pubertetu, mada, uverili smo se, ima mnogo i takvih, ali sa zrelošću pedesetogodišnjaka!\nIndijskim serijama nema kraja.


Apoteka 113 | BBSoft\nDokazano je da redovna fizička aktivnost pomaže u prevenciji i lečenju nezaraznih bolesti kao što su srčana oboljenja, infarkt, dijabetes i rak dojke i debelog creva. Pomaže u prevenciji visokog krvnog pritiska, gojaznosti i može poboljšati mentalno zdravlje, kvalitet života i blagostanja. Kao dodatna korist, pored zdravstvene, društvo čiji su ljudi više aktivni može uštedeti manjim korišćenjem prevoznih sredstava, manjom gužvom na putevima i tako poboljšati kvalitet vazduha i smanjiti nivo zagađenja. Nova studija koju su sproveli stručnjaci Svetske zdravstvene organizacije (SZO), a koju je objavio prestižni časopis Lanset Global Helt (Lancet Global Health) iznosi podatak da je više od 1,4 milijarde ljudi širom sveta fizički neaktivno. Pa tako 1 od 4 odrasle osobe i 3 od 4 adolescenta nisu dovoljno fizički aktivni i ne uspevaju da dostignu minimum aktivnosti koji preporučuje SZO kako bi se očuvalo dobro zdravlje. Preporuka Svetske zdravstvene organizacije je da odrasli između 18 i 64 godina starosti imaju najmanje 150 minuta umereno intenzivne aerobne fizičke aktivnosti nedeljno ili barem 75 minuta aktivnosti snažnog intenziteta. Ovakva aerobna aktivnost bi trebalo da traje barem 10 minuta u kontinuitetu. Takođe bi trebalo barem 2 puta nedeljno raditi vežbe ili upražnjavati sport za jačanje mišića. To znači da bi, na primer, svakog dana trebalo da minimum dvadesetak minuta intenzivno šetamo, vozimo bicikl, lagano trčimo, plivamo itd.\nCena globalne fizičke neaktivnosti je procenjena na 54 milijarde dolara godišnje (kroz zdravstvenu zaštitu) i 14 milijardi dolara na nivou lokalne produktivnosti. Pomenuto istraživanje ukazuje na potrebu da sve države poboljšaju i omoguće uslove i prostor koji će podržati i podsticati fizičku aktivnost na svakodnevnom nivou. Nadamo se da će i zdravstvena politika Srbije poslušati preporuke SZO, a na svakom od nas ostaje da nađemo vreme i volju da se više krećemo, jer ako nemamo vremena za zdravlje, imaćemo više vremena za bolesti.


PU Zvornik – Iz saobraćaja isključeno 69 vozača zbog vožnje pod dejstvom alkohola - UPSMedia PU Zvornik – Iz saobraćaja isključeno 69 vozača zbog vožnje pod dejstvom alkohola – UPSMedia\nPU Zvornik – Iz saobraćaja isključeno 69 vozača zbog vožnje pod dejstvom alkohola\nDobli smo saopštenje Policijske uprave Zvornik koje vam prenosimo.\nOd ukupnog broja kontrolisanih vozača, 407 je podvrgnuto kontroli prisustva alkohola u organizmu, od čega je kod 69 vozača utvrđeno prisustvo alkohola u organizmu.\nKod devet vozača utvrđena je količina alkohola u organizmu preko 1,5 g/kg, dok su sankcionisana 4 vozača zbog odbijanja testiranja na prisustvo opojnih droga u organizmu.\nZa vrijeme sprovođenja akcije pojačane kontrole saobraćaja sankcionisano je ukupno 144 prekršaja., od čega je njih 71 sankcionisan po osnovu činjenja drugih prekršaja po Zakonu o bezbjednosti saobraćaja na putevima u BiH.\n← ,,Srebrne“ odbojkašice na prijemu kod načelnika Rankića – Opština nagrađuje igračice sa po 100 KM\nSituacija po pitanju korona virusa (COVID-19) na području opštine Srebrenica sa stanjem na dan 25.05.2021. godine →


U svom revolucionarnom novom izveštaju "Naša zajednička agenda", generalni sekretar UN Antonio Gutereš tvrdi da se "čovečanstvo suočava sa oštrim i hitnim izborom: slom ili proboj". Gutereš naglašava temeljne vrednosti poverenja i solidarnosti - i potrebu za novim društvenim ugovorom između građana i njihovih institucija na svim nivoima uprave - u potrazi za pravednim i održivim globalnim oporavkom od trenutne pandemije. Dok obeležavamo još jedan Dan Ujedinjenih nacija (24. oktobar), ove vrednosti moraju da daju informaciju o politički pametnoj, ali ambicioznoj strategiji za davno zakasnele institucionalne i pravne promene multilateralnog sistema posle 1945. godine.\nUbrzo nakon što su se zemlje članice UN okupile pod vođstvom Abdule Šahida, predsednika Generalne skupštine, 25. oktobra u Njujorku, očekuje se da podrže rezoluciju o pokretanju naknadne akcije u vezi sa mnogim Guterešovim predlozima. Među njegovim najnovijim idejama za izgradnju sveobuhvatnijeg i umreženog multilateralizma su ažurirana Agenda za mir, podržana novom Platformom za hitne slučajeve radi odgovora na složene globalne krize; imenovanje Specijalnog izaslanika za buduće generacije; i inovacije koje uključuju digitalnu transformaciju, analitiku podataka i strateško predviđanje.\nTakođe pozdravljamo Guterešov poziv na "podsticanje investicija" za ciljeve održivog razvoja UN i na pravedan oporavak za sve zemlje (uz dopunu sa konferencije UN o klimatskim promenama sledećeg meseca u Glazgovu). Njegov predlog da se dvogodišnji samit svetskih lidera koji predstavljaju G20 i Ekonomsko-društveni savet UN-a održi uz šefove Ujedinjenih nacija, Svetske banke i Međunarodnog monetarnog fonda pravi je način da se ovaj proces vodi.\nIzveštaj Komisije za globalnu bezbednost, pravosuđe i upravljanje iz 2015. godine, čiji smo kopredsedavajući, doneo je sličnu preporuku: "G20+" koji bi sazivao lidere grupe i sve države članice UN svake dve godine u septembru tokom održavanja Generalne skupštine, uz sekretarijat G20 sa manje osoblja za održavanje i upravljanje odnosima.\nS obzirom na hitnu potrebu da se poboljša upravljanje globalnim dobrima, uključujući otvoreno more, Antarktik, atmosferu i svemir, podržavamo Guterešov predlog da se prenameni Starateljski savet UN. Ali za efikasno isporučivanje globalnih javnih dobara i upravljanje globalnim javnim rizicima biće potrebni organi koji nadilaze ulogu "saveta i smernica" koje je predložilo rekonfigurisano telo.\nU našem izveštaju za 2015. godinu, na primer, predložili smo da se Komisija za izgradnju mira UN-a podigne iz savetodavnog tela u telo ovlašćeno za koordinaciju međunarodnih odgovora i mobilizaciju resursa za konfliktne situacije koje nisu na dnevnom redu Saveta bezbednosti. Ovaj Savet za izgradnju mira bi takođe mogao da prati indikatore ranog upozorenja kako bi sprečio izbijanje ili ponavljanje nasilja.\nImplementacija Guterešovih ambicioznih predloga zahtevaće podršku vlade, što će zauzvrat zahtevati posvećen proces međuvladinih reformi za podmlađivanje globalnog sistema upravljanja. Vreme je od suštinske važnosti: pre nego što se godina završi, države članice UN treba da podrže narednu "rezoluciju o modalitetima" koja podržava Guterešov poziv za Samit budućnosti u septembru 2023.\nTrebalo bi preduzeti nekoliko koraka kako bi se povećao uticaj samita. Za početak, pripremni odbori (PrepComs) trebalo bi da se sazovu širom sveta kako bi razmotrili i unapredili inovacije globalnog upravljanja u miru, bezbednosti i humanitarnim akcijama; održivi razvoj i oporavak od COVID-19; ljudska prava, inkluzivno upravljanje i vladavina prava; i upravljanje klimom. Oni takođe treba da razmotre kako da promovišu integrisane, sistemske reforme zasnovane na idejama koje se pojavljuju.\nDrugo, na osnovu dalekosežnih dijaloga i istraživanja Globalnog razgovora UN75, trebalo bi uspostaviti globalne i regionalne narodne forume i e-dijaloge kako bi se povećala globalna svest javnosti i kanalisale perspektive civilnog društva u pripremne komisije i samit.\nTreće, trebalo bi stvoriti Savetodavni odbor na visokom nivou (koji se sastoji od javnih intelektualaca i bivših šefova država) i srodnog niza okruglih stolova ambasadora i eksperata UN-a kako bi se u Pripremne centre uputile dodatne ideje o tome kako ojačati kapacitete globalnog sistema upravljanja za rešavanje velikih sadašnjih i budućih pretnji.\nNa kraju, samitu 2023. mora prethoditi opšta saglasnost da će njegov dokument naglasiti odabrane, konkretne, vremenski ograničene i merljive reformske obaveze koje će pomoći kratkoročnim i dugoročnim rezultatima koji su, u najmanju ruku, ambiciozni ishodni dokument iz 2005. (UN60).\nOve ideje i srodni predlozi za inovacije globalnog upravljanja razrađeni su u nedavnom izveštaju Stimson centra Beyond UN75: Mapa puta za inkluzivno, umreženo i efektivno globalno upravljanje. U kombinaciji sa Našom zajedničkom agendom i bezbroj dobrih ideja koje su iznele prošle komisije, naučnici i organizacije za zastupanje, one mogu pomoći u obnovi poverenja i regeneraciji solidarnosti potrebne za vraćanje ljudi u njihove multilateralne institucije. Sada je vreme da se bacite na posao.\n(Autori: Medlin Olbrajt, bivša američka državna sekretarka i ambasadorka u Ujedinjenim nacijama i Ibrahim Gambari, bivši ministar spoljnih poslova Nigerije i ambasador u Ujedinjenim nacijama. Ekskluzivno pravo objavljivanja "Blic Premiumu" ustupio "Project Syndicate")


Počela Egzitova Zelena Я:Evolucija: Zasađeno 13.000 stabala hrasta na Fruškoj gori | Radio Delta 89.5\n„Vrati prirodi, pridruži se i posadi drvo“, zajednička inicijativa Delegacije EU i EXIT fondacije započeta je na ovogodišnjem EXIT festivalu. Ovoje tek prva u nizu velikih ekoloških akcija Exita, koja ovim pošumljavanjem ujedno pokreće svoju veliku ekološku platformu pod simboličnim nazivom „Zelena Я:Evolucija“! Cilj ove jedinstvene platforme je da se mobiliše javnost i pokrene masovno pošumljavanje u zemlji, regionu i svetu, gde bi se samo u Srbiji u narednom periodu zasadilo preko milion stabala.\nRepublika Srbija, uz finansijsku podršku delegacije Evropske Unije, implementira projekat očuvanja prirode da bi se identifikovale sve potencijalne lokacije za razvoj mreže Natura 2000 u zemlji, uz cilj očuvanja ključnih područja za podvrste ili tipove staništa navedene u Direktivi o staništima i Direktivi o pticama.\nNjihova važnost na evropskom nivou je iznimna jer su ugrožene, ranjive, retke, endemične ili trenutni posebni primeri tipičnih karakteristika jednog ili više evropskih biogeografskih regiona. 89 vrsta staništa i 150 životinjskih vrsta iz aneksa Direktive o staništima i 116 vrsta ptica iz aneksa i Direktive o pticama nalaze se u Srbiji.\nPrethodni članakOtvorena Međunarodna konferencija studenata turizma i hotelijerstva – MEKST\nSledeći članakPanel: Obezbediti bolje uslove da bi mladi manje odlazili


Jačanje kapaciteta organizacija civilnog društva okupljenih oko BRMC | Grupa 484\nTokom dva dana, 16. i 17. decembra 2020. godine održan je onlajn trening za organizacije civilnog društva okupljene oko Balkanskog saveta za izbeglice i migracije (BRMC). Trening je pripremila Grupa 484 (koordinator BRMC) u saradnji sa Holanskim savetom za izbeglice (DCR), a uz podršku Ministarstva spoljnih poslova Holandije, Evropske unije i Ambasade kraljevine Norveške u Beogradu.\nGlavna tema i cilj treninga bili su jačanje kapaciteta organizacija civilnog društva u pružanju psihosocijalne podrške i pravne pomoći izbeglicama, tražiocima azila i iregularnim migrantima. Treninge su držali pravni i psihosocijalni eksperti iz Holandskog saveta za izbeglice (DCR) i Holandskog instituta za ljudska prava i medicinska veštačenja (iMMO). Naročita pažnja bila je usmerena na metodologiju rada sa ranjivim grupama, kao što su žrtve torture, maloletnici bez pratnje, žrtve rodno zasnovanog nasilja, žrtve trgovine ljudima i dr.


RTS :: SAT: Salon u Šangaju i oprezno na putu\nRTS Svet SAT: Salon u Šangaju i oprezno na putu\nSAT: Salon u Šangaju i oprezno na putu\nnedelja, 30. apr 2017, 13:14\nVreme je putovanja, pa emisija SAT skreće pažnju na razne situacije u kojima se zbog nepažnje može pokvariti odmor.\nEkskluzivno donosi kratak izveštaj sa salona automobila u Kini, koji se održava u Šangaju. Gledaoci će čuti šta o svom najvećem uspehu - prvom mestu na stazi u Bahreinu, kaže naš proslavljeni automobilista Dušan Borković.\nVideće i jednu od najvažnijih smotri komercijalnih vozila na kojoj su posetioci mogli da voze i ocenjuju kamione, autobuse, dostavna i terenska vozila.\nSaznaće kako su krenuli i dokle su svojim "jugom" stigli mladi Bečejci koji na humanitarnoj ekspediciji voze čak do Mongolije.\nKo se nije odlučio kuda će za praznike, videće nekoliko zanimljivih predloga za kratak odmor.\nKao i obično, tu su i automobili. Tako će gledaoci upoznati novi hjundai "i30" i prve hibridne autobuse koji su počeli da se koriste na putevima Srbije, a videće i kako je ocenjena kija "sportidž" na Supertestu.\n(nedelja, 07. maj 2017, 09:21)\nKada ce te u vasoj emisija da prikazete neka vozila sa fabrickim pogonom na cng (metan) novi audi a5 g tron, vw golf 7, pasat, touran, caddy, up ecofuel, skoda octavija g-tek ili seat leon,\n(ponedeljak, 01. maj 2017, 20:08)\nSa nestrpljenjem cekamo vase patrole.Da li mozete da napravite patrolu do Kefalonije preko Lefkade?Pozdrav!\n(nedelja, 30. apr 2017, 16:45)\nU svetu već realnost. U Srbiji se još uvek borimo sa pošasti zvanom porez na luksuzne automobilske motore.


Zeničani održali skup podrške za domovinu Bosnu i Hercegovinu -\nNekoliko stotina građana Zenice okupilo se na današnjem “Skupu za domovinu Bosnu i Hercegovinu”, koji su na Trgu Alije Izetbegovića organizirale boračke i organizacije civilnog društva.\nUz poruku “Minut do dvanaest za mir i prosperitet u Bosni i Hercegovini”, skup je počeo himnom Bosne i Hercegovine.\n-Skup ima za cilj da pozove građane Bosne i Hercegovine, da damo podršku domovini BiH u cilju spriječavanja ultranacionalističkih, fašističkih politika koje otvoreno rade na rušenju države BiH, a time i na rušenju mira, odnosno perspektivne i mirne budućnosti u Bosni i Hercegovini – poručio je predsjednik Saveza ratnih vojnih invalida paraplegičara Federacije BiH Mujo Aganović.\nNaglasio je kako ovim skupom žele poslati poruku i “prijateljima i neprijateljima”, da građani BiH hoće mir.\n-Oni kojima je stalo do mirne i perspektivne budućnosti, imaju obavezu da dignu svoj glas. Neće biti dovoljne reakcije međunarodnih faktora – naglasio je Aganović.\nPozdravljaju i sankcije Sjedinjenih Američkih Država, a očekuju i da će Evropa, kako je rečeno, uraditi svoj dio posla.\nPredsjednik Udruženja dobitnika najvećih ratnih priznanja “Zlatni ljiljani” Zenica Alija Redžić istakao je Tužilaštvo BiH mora da radi posao za koji su plaćeni, da štite i čuvaju integritet, suverenitet i ustavni poredak Bosne i Hercegovine.\nPozvao je međunarodne faktore, države kreatore Dejtonskog mirovnog sporazuma, da se angažiraju na zaštiti i potpunoj implementaciji tog dokumenta.\nTakođer, najavljena je mogućnost organiziranja sličnog skupa već 1. marta u Sarajevu, zajedno sa ostalim organizacija civilnog društva iz Bosne i Hercegovine.\nPrevious Protesti pred ambasadom Srbije 09.01.2022.\nNext KS: Odata počast poginulim pripadnicima Armije RBiH pravoslavne vjeroispovijesti\nNakon skoro osamdeset godina od gašenja rudnika zlata i srebra u Bakovićima, zlatna groznica mogla bi opet zatresti ovo malo mjesto kod Fojnice otkrije li se istražnim radovima, koji počinju


Generalni sekretar NATO Jens Stoltenberg drži onlajn konferenc za štampu nakon ministarskog video sastanka o razvoju situacije u Avganistanu, u sedištu NATO u Briselu, Belgija, 20. avgusta 2021.\nMinistri spoljnih poslova NATO, koji su se sastali u petak kako bi razgovarali o situaciji u Afganistanu, složili su se da im je neposredni prioritet sigurna evakuacija građana zemalja članica Alijanse i ugroženih Afganistanaca iz zemlje.\nMinistri inostranih poslova iz 30-članog saveza virtuelno i lično u Briselu razgovarali su o brzom preuzimanju Avganistana od strane talibana ranije ove nedelje.\nMinistri su izdali zajedničko saopštenje u kojem su izrazili prioritet u vezi sa evakuacijom i koordinirali napore da se iz zemlje izvuku njihovi državljani i ključno lokalno osoblje, posebno oni koji su pomagali naporima NATO u Avganistanu.\nU saopštenju, ministri inostranih poslova pozvali su "one koji su na funkcijama vlasti u Avganistanu da poštuju i olakšaju njihov bezbedan i uredan odlazak, uključujući i preko međunarodnog aerodroma Hamid Karzai u Kabulu".\nNa konferenciji za novinare nakon sastanka, generalni sekretar NATO Jens Stoltenberg rekao je da je od talibanskog zauzimanja, oko 800 civilnih pripadnika NATO radilo neprekidno na održavanju operacija na aerodromu u Kabulu omogućavajući hiljadama ljudi da odu.\nMinistri spoljnih poslova NATO takođe su upozorili talibane da prekinu nasilje u celoj zemlji.\n"Oči sveta su uprte u Avganistan... Talibani moraju da okončaju nasilje u celoj zemlji i da podrže osnovna prava svih građana Avganistana - muškaraca, žena i dece", rekao je Stoltenberg novinarima.\nPonavljajući izjavu NATO, Stoltenberg je rekao da očekuje da će talibani ispoštovati obaveze kako bi osigurali da Avganistan ponovo ne postane utočište za međunarodni terorizam.\nStoltenberg je rekao da su godine prisustva NATO, uz podršku čitave međunarodne zajednice, "omogućilo Avganistancima da ostvare društveni, ekonomski i politički napredak bez presedana. Svaka avganistanska vlada koja pokuša da poništi ovaj napredak rizikuje međunarodnu izolaciju".\nU izveštaju su korišćene neke informacije Asošijeted presa.\nOstaci tela pronađeni na američkom avionu koji su opkolili očajni Avganistanci\nDvojica srpskih državljana evakuisana iz Kabula\nDevetoro ubijenih u napadu na kamion prepun ljudi u Karačiju


Kalkulacije „orlova“: Kako sve Srbija može do Evropskog prvenstva - 16.11.2019, Sputnik Srbija\nKalkulacije „orlova“: Kako sve Srbija može do Evropskog prvenstva\nKako da fudbalska reprezentacija Srbije stigne do šampionata Evrope? Po svemu sudeći pred našim fudbalerima su dva puta, od kojih je jedan znatno realniji. 16.11.2019, Sputnik Srbija\nfudbalska reprezentacija srbije, društvo\n21:03 16.11.2019 (Osveženo: 03:04 26.08.2021)\n© Tanjug / TANJA VALICLjubiša Tumbaković\nKako da fudbalska reprezentacija Srbije stigne do šampionata Evrope? Po svemu sudeći pred našim fudbalerima su dva puta, od kojih je jedan znatno realniji.\nAko se ne desi senzacija u poslednjem kolu kvalifikacija i Portugalija ne omane u Luksemburgu, Srbiju čeka već viđeni baraž i dvoboj sa Norveškom u polufinalu 26. marta, pišu „Novosti“.\nFudbalska reprezentacija Srbije je u „dvostrukoj“ trci da se plasira na Evropsko prvenstvo 2020. i do tog cilja može da dođe glavnim ili sporednim kolosekom.\nPrva varijanta je teoretska, jer su neophodna dva uslova da se ispune, od kojih je prvi skoro nemoguć:\nda Portugalija sutra ne pobedi na gostovanju u Luksemburgu;\nda Srbija pobedi Ukrajinu na „Marakani“.\nNi u jednoj drugoj kombinaciji naša reprezentacija ne može da se iz Grupe B direktno domogne kontinentalnog takmičenja. Zato je baraž mnogo izgledniji, pa je ispalo odlično što je Srbija dobrim igrama u Ligi nacija stekla pravo da se nađe u doigravanju, jer će joj ono biti poslednja nada.\nUkoliko nas ne „strefi“ neka luda sreća i čudo iz prve kombinatorike, već je poznato da Tumbakovićeve „orlove“ u polufinalnom baražu čeka Norveška i da se ta jedina utakmica igra 26. marta u Oslu. „Vikinzi“ nisu bauk, ali bi trebalo podsetiti na činjenicu da kod kuće nisu izgubili zvaničan meč tri godine. Ukoliko Srbija pobedi Norvežane, čeka je veliko finale 31. marta. U drugom polufinalu domaćin je Škotska, a žreb će odrediti njenog rivala, pošto su tri reprezentacije kandidati: Rumunija, Izrael ili Bugarska.\nTakođe, žreb će odrediti ko će biti domaćin finalnog susreta 31. marta.


EVROPSKA UNIJA: Podrška LGBTI pravima je podrška pravima svih ljudi - Istočne VESTI\nPovodom početka beogradske Nedelje ponosa, Sem Fabrici, šef Delegacije Evropske unije u Srbiji je posetio Prajd info centar u Beogradu. Iako se događaji ove godine, usled pandemije COVID-19, dešavaju online, ambasador Fabrici je istakao da je veoma važno podržavati LGBTI prava, i to ne samo tokom Prajda već tokom cele godine.\n“Nedelja ponosa i srodni događaji značajni su jer šalju poruku da svi građani, bez razlike, imaju ista prava i slobode, uključujući pravo na mirno okupljanje i slobodu izražavanja,” izjavio je ambasador Fabrici.\nOve godine se navršava i 10 godina od održavanja prve Nedelje ponosa u Srbiji. Tim povodom, Fabrici se osvrnuo i na ono što je urađeno na polju zaštite i unapređenja prava LGBTI zajednice u tom periodu. “Srbija je učinila nekoliko koraka u pravom smeru kada je reč o poštovanju prava LGBTI osoba, ali ostaje još mnogo toga da se uradi. Strategija za borbu protiv diskriminacije još uvek nedostaje, napadi na LGBTI osobe i dalje se događaju, ponekad bez odgovarajuće istrage, a u nekim slučajevima čak i bez ikakvog postupanja, što je neprihvatljivo,” nagrasio je Fabrici.\nU razgovoru sa aktivistima, razmotren je položaj i specifične potrebe koje LGBT udruženja imaju u Srbiji. Istaknuto je pitanje bezbednosti, ali i pitanja uslovara rada i održivosti usled ekonomske krize i pandemije COVID-19, koji utiču na sve aspekte organizovanja i delovanja.\n“Važno je nastaviti s naporima na stvaranju društva u kojem će svi ljudi, bez obzira na njihove razlike i specifičnosti, živeti slobodno i sigurno. EU ne daje samo političku podršku borbi za LGBTI prava, već takođe sprovodi i projekat usmeren na borbu protiv nasilja i diskriminacije LGBTI osoba. Podrška LGBTI pravima je podrška pravima svih ljudi”, zaključio je ambasador Fabrici.


Badštuber tri meseca van terena - Sportal\nBadštuber tri meseca van terena\nBeta - Vest objavljena: 13:52 - 14.02.2016\nFudbaler Bajerna iz Minhena Holger Badštuber najverovatnije će propustiti ostatak sezone zbog frakture skočnog zgloba, saopštio je taj nemački klub.\nBadštuber, skroz desno Foto: Stare Slike\nNemački defanzivac se, kako je saopštio Bajern, povredio na subotnjem treningu.\nBadštuber je već operisan i biće van terena najmanje tri meseca, što umanjuje njegove šanse za nastup na predstojećem Evropskom prvenstvu u Francuskoj.\nNemački fudbaler je i u prošlosti imao dosta problema s povredama. On je decembra 2012. godine pokidao prednje ukrštene ligamente kolena zbog čega je gotovo dve godine bio van terena, a prošle sezone su ga mučile povrede butine i zadnje lože.\nEvropski fudbal FK Bajern Minhen Holger Badštuber povrede


Pesma: Oliver Mandić - Osloni se na mene\nTag: Porodicni vikend\nFilmovi za decu u okviru Porodičnog vikenda\nPorodična avantura se nastavlja! Tradicionalno, prvog vikenda u mesecu, u subotu i nedelju 5. i 6. decembra, od 09 do 17h, u skladu sa epidemiološkim merama, mališani će moći da uživaju u najatraktivnijim naslovima za celu porodicu.\nTradicija porodične filmske zabave se nastavlja i u Novoj godini. Klinci i klinceze će imati prilike da prvog vikenda u 2021. godini, u subotu i nedelju 2. i 3. januara od 9 do 17h, uživaju u Porodičnom vikendu, ovoga puta uz najnoviju animiranu avanturu Fantastični povratak u OZ.\nTradicionalni Porodični vikend se nastavlja i tokom meseca februara u Kombank Dvorani, prvog vikenda u mesecu, u subotu i nedelju 6. i 7. februara. Pod i dalje prisutnim epidemiološkim merama, klinci i klinceze će imati prilike da sa svojim roditeljima ili u društvu svoje "ekipe" uživaju u brojnim animiranim avanturama, među kojima su najnovije ostvarenje za najmlađe Bezrepi Pele, ali i animacije koje već duže vreme krase bioskopsko platno, kao što su Fantastični povratak u OZ , Jakari i veličanstveno pero, Lesi se vraća kući, Operacija kolačići i drugi.\nFilmovi za celu porodicu u bioskopu Cine Grand\nPorodični vikend biće održan 6. i 7. februara u bioskopu Cine Grand, a na repertoaru će se naći nova sinhronizovana avantura “Bezrepi Pele”, navodi se u saopštenju.\nTradicionalni Porodični vikend se nastavlja i tokom meseca marta u Kombank Dvorani, u subotu i nedelju 6. i 7. marta, ali ovog puta uz mnogo više iznenađenja za najmlađe. Pod i dalje prisutnim epidemiološkim merama, deca i roditelji će moći da uživaju u brojnim animiranim avanturama, među kojima su: najnovije ostvarenje za najmlađe Duša, ali i animacije koje već duže vreme krase bioskopsko platno, kao što su Tom i Džeri i Bezrepi Pele.\nJoš jedan Porodični vikend u Kombank Dvorani\nTradicionalni Porodični vikend se nastavlja i tokom meseca aprila u Kombank Dvorani, u subotu i nedelju 3. i 4. aprila, ali ovog puta uz mnogo više iznenađenja i lude zabave za najmlađe.\nPorodični dan u svim Cineplexx bioskopima u Srbiji ove nedelje, 25. aprila od 12 do 17 časova će se održati uz prikazivanje najnovije Diznijeve sinhronizovane avanture ,,Raja i poslednji zmaj“, a karte su u prodaji na blagajnama bioskopa i putem CineplexxRS aplikacije.